**Formular za podnošenje prijedloga plana i programa Komisiji za raspodjelu dijela prihoda od igara na sreću**

* 1. **Kategorija A (planovi i programi do 15.000,00 EUR)**

**Za:** Komisija za raspodjelu dijela prihoda od igara na sreću

**Oblast:** (zaokružite oblast za koju konkurišete)

1. Socijalna zaštita i humanitarne djelatnosti
2. Zadovoljavanje potreba lica sa invaliditetom
3. Razvoj sporta
4. Kultura i tehnička kultura
5. **Vaninstitucionalno obrazovanje i vaspitavanje djece i omladine √**
6. Doprinos u borbi protiv droge i svih oblika zavisnosti

**Naziv plana ili programa:** Mladi ljudi u zajedničkoj akciji

**Podnosilac plana i programa (naziv organizacije):** NVO Juventas

**Ime odgovorne osobe za realizaciju plana i programa:** Marija Ružić, koordinatorka omladinskog programa

**Adresa i kontakt telefoni:** Josipa Broza 23A, IV sprat; tel/fax: +382 20 657 098

**Žiro račun:** 510-14724-03

**PIB:** 02244071

**Mjesto:** Podgorica

**Vrijeme realizacije:** 12 mjeseci

**Ukupno potraživani iznos od Komisije:** 6781,78 EUR,

Napomena: projekat je finansiran u iznosu od 38430,11 eura posredstvom Delegacije Evropske unije u Crnoj Gori, odnosno već je obezbijeđeno 85% potrebnih sredstava za realizaciju projekta

# I – Sažetak plana i programa

U najviše dva pasusa (pola strane) navedite osnovne informacije o planu i programu:

1. cilj plana i programa,
2. ciljne grupe,
3. glavne aktivnosti,
4. mjesto realizacije, i
5. ukupni budžet, kao i traženi iznos od Komisije.

Projekat ***„Mladi u zajedničkoj akciji - Aktivno učešće mladih u pocesu dostizanja socijalne kohezije u pograničnom regionu“*** predstavlja IPA projekat prekogranične saradnje između Crne Gore i Bosne i Hercegovine, koji se realizuje u saradnji sa Asocijacijom XY iz Sarajeva koji Juventas sprovodi uz finansijsku podršku Delegacije Evropske unije u Crnoj Gori. Delegacija EU opredjeljuje iznose do 85% ukupnog budžeta potrebnog za implementaciju aktivnosti, te je nedostajuća sredstva za implementaciju ovog projekta iznose 15% potrebnog budžeta. Pojedine aktivnosti ovog projekta su predviđene i Akcionim planom za mlade 2011, dok je projekat u saglasju sa „Nacionalnim planom akcija za mlade“, NPAM-om, posebno u dijelu plana koji se odnosi na aktivno učešće mladih. Projektom se promoviše saradnja između učeničkih parlamenata 10 srednjih škola Crne Gore i Bosne i Hercegovine iz 10 gradova (Nikšić, Žabljak, Bijelo Polje, Mojkovac, Kolašin, Mostar, Foča, Sarajevo, Jablanica i Rogatica) i akcentuju značajne demokratske vrijednosti: participaciju i saradnju među mladim ljudima ove dvije zemlje. Projektom se omogućava da učešće mladih u životu društva bude evidentno kroz proces aktiviranja učeničkih parlamenata, kao i tokom planiranja i implementiranja zajedničkih srednjoškolskih projekata koji doprinose razvoju njihovih lokalnih zajednica. Takav vid omladinskog aktivizma između crnogorskih i bosanskih srednjoškolaca, poslužiće kao uzor za druge oblike saradnje u pograničnom regionu Crne Gore i Bosne i Hercegovine, što može dovesti do smanjenja marginalizacije i socijalne udaljenosti, a podstići socijalnu koheziju među ljudima.

Ciljne grupe ovog projekta jesu mladi ljudi (prije svega srednjoškolci), ali isto tako i srednje škole i univerziteti, roditelji, nevladine organizacije koje se bave pitanjima mladih, kao s i svi građani Crne Gore i Bosne i Hercegovine. Ovaj projekat predstavlja priliku da mladi izraze svoje mišljenje i preuzmu ulogu aktivnog učesnika u školi i društvu. Šansa da rade na zajedničkim projektima pruža im priliku da razmijene znanja, iskustva i ideje o mogućnostima razvoja pograničnog regiona, ali i svojih zemalja na putu ka EU. Posebno važan element ovog projekta se vidi u prilici crnogorskih i bosanskih učenika da kroz konstantne kontakte, saradnju i druženje sa svojim vršnjacima dobijaju mogućnost da iskuse različitosti, da dođu u dodir sa drugačijim stavovima, navikama i kulturnim obrascima. Pored toga, oni postaju aktivni učenici i građani koji će u jednoj mjeri kreirati rad i aktivnosti svoje škole, ali i svoje lokalne zajednice. U sklopu projekta biće podijeljen veliki broj brošura i drugog promotivnog materijala u cilju informisanja učenika o načinima i značaju aktivizma mladih i osnovnim osobinama evropksih integracija Crne Gore, tako da će projekat imati uticaj kako na direktne, tako i na indirektne ciljne grupe.

Projekat „Mladi u zajedničkoj akciji“ će se realizovati na teritoriji Crne Gore, dok ukupan iznos sredstava koji se potražuje od komisije iznosi 6781,78 eura.

# II – Detaljnije informacije o planu i programu

**2.1** **Opis problema**

Kako susjedne zemlje koje teže pristupu Evropskoj uniji, Crna Gora i Bosna i Hercegovina trebaju da razvijaju dobre odnose. Do 1992. ove zemlje su bile dio SFR Jugoslavije i nijesu bile podjeljene državnom granicom. Međutim, nakon ovog perioda, cijeli jugoslovenski region (sa posebnim akcentom na Bosnu i Hercegovinu) je prošao kroz dramatični period rata, izolacije i ekonomske krize. Porast nacionalizma donosi katastrofalne posledice i time utiče na smanjenje socijalne kohezije među ljudima. Uprkos navedenom, saradnja između sjevenog dijela Crne Gore i istočnog dijela Bosne i Hercegovine, i pored svih problema oduvijek je bila na visokom novou. Upravo zbog društveno - ekonomskog razvoja pograničnog područja , kao i političke stabilnosti i bezbjednosti ovih dviju zemalja, Crna Gora i Bosna i Hercegovina treba da održe postojeću i zajednički rade na budućoj saradnji u pograničnom regionu, što ujedno predstavlja jedan od ciljeva ovog projekta. Pored toga, Crna Gora u skoroj budućnosti očekuje da će dobiti status kandidata za ulazak u EU, što predstavlja logičan korak u procesu evropskih integracija naše zemlje. Iz tog razloga crnogorsko društvo trenutno prolazi kroz duboke socijalne, političke i ekonomske transformacije, u čemu veliki doprinos daju organizacije civilnog društva. Njihov doprinos leži u podsticanju ovih promjena i fokusiran je na sprovođenje reformi na institucionalnom nivou , što ukazuje na slabu održivost procesa EU integracija. Imajući to u vidu, pažnja organizacija civilnog društva se fokusira na mlade ljude koji bi trebali predstavljati bitan posrednički element u reformama, upravo zato što njihova mladost podrazumjeva otvorenost za nove ideje. Iz svega navedenog proiszilazi logičan zaključak da je neophodno pravilno informisanje mladih o svim nivoima procesa evropskih integracija, kao i obaveza koje ovaj proces uključuje. Stoga, organizacije civilnog društva koje rade sa mladima imaju najveći potencijal da utiču na procese EU integracija, što predstavlja jedan od bitnih ciljeva našeg projekta.

Projekat ***„Mladi u zajedničkoj akciji***“ skreće pažnju na nekoliko sledećih problema: 1) nedostatak socijalne kohezije među mladima iz Crne Gore i Bosne i Hercegovine; 2) nedostatak mogućnosti za napredovanje mladih u prekograničnom regionu; 3) nizak nivo učešća mladih ljudi u procesima donošenja odluka; 4) nizak nivo učešća mladih u procesu evropskih integracija.

U nedostatku raspoloživih informacija o socijalnoj koheziji u prekograničnom crnogorsko-bosanskom regionu, kao ilustracija može poslužiti podatak da Crnogorci/ke pokazuju socijalnu distancu prema Bošnjacima/kinje-Muslimanima/kama, odnosno samo 36,6% Crnogoraca/ki nema ništa protiv ideje da se vjenča sa pripadnikom/com bošnjačke, odnosno muslimanske nacionalnosti. Stepen socijalne distance je nešto niži među mlađim generacijama, naročito onim koje su obrazovane[[1]](#footnote-2). S druge strane, Bosna i Hercegovina je i dalje etnički podijeljena, uz snažno prisustvo stereotipa i predrasuda među svojim stanovništvom, ali i nedostatka saradnje između mladih ljudi, posebno Muslimana i Srba[[2]](#footnote-3). Crnogorci/ke tvrde da je najveći problem mladih ljudi u ovoj zemlji nezaposlenost (45,2%) i da država ne ulaže dovoljno u svoju omladinu (68,4%), dok 77% mladih u Bosni i Hercegovini želi da napusti svoju zemlju, a između 45% i 60% mladih je nezaposleno.[[3]](#footnote-4) Najčešći razlozi odlaska mladih iz Bosne su: 1. neefikasan obrazovni sistem, 2. nezaposlenost, 3. nedostatak perspektive i 4. nestabilna politička situacija. Samo 1% mladih u Bosni smatra da može uticati na politiku svoje države.

Sa druge strane, istraživanja pokazuju da 10.5% mladih u Crnoj Gori starosti ozmeđu 18-24 smatra da su potpuno neobavješteni o EU i procesu evropskih integracija, dok 31.2% smatra da su pretežno neinformisani[[4]](#footnote-5). Osim toga, 62,9 % mladih u cjelini ili pretežno se slažu da će potencijalno članstvo Crne Gore u EU pozitivno uticati na političku stabilnost zemlje, dok 47,1% njih smatra da će imati bolji život ako Crna Gora uđe u EU. Najnovije istraživanje pokazuje da 85,8% mladih između 18 i 29 godina podržava članstvo Crne Gore u EU.[[5]](#footnote-6)

Spona između održavanja prekogranične saradnje sa susjedima i učešća mladih u Crnoj Gori u prcesu evropskih integracija leži u modelima učešća mladih u procesima donošenja odluka koje nudi naša omladinska politika i važeći zakoni. Kada govorimo o modelima učešća mladih u procesima donošenja odluka, glavna asocijacija kada su u pitanju srednjoškolci jesu učenički parlamenti. Oni predstavljaju učenička tijela koja su pokrenute od strane učenika i za učenike. Njihova glavna uloga leži u predstavljanju interesa učenika u obrazovnoj ustanovi - srednjoj školi. UP[[6]](#footnote-7) ima za cilj poboljšanje položaja učenika u školi, edukaciju mladih generacija o njihovim pravima, jačanje aktivizma mladih i učešće u procesima donošenja odluka, ali i jačanje socijalne kohezije među učenicima i rad na usvajanju vrijednosti poput odgovornosti, vođstva, timskog rada i tolerancije.

Crnogorski zakonodavni i strateški okvir koji uređuje pitanje učeničkih parlamenata, kao tijela putem kojih učenici mogu učestvovati u procesima donošenja odluka u svojoj školi, prostire se kroz Opšti zakon o obrazovanju i vaspitanju, Nacionalni plan akcije za mlade – NPAM , Strategiju građanskog vaspitanja i građanskog obrazovanja u osnovnim i srednjim školama u Crnoj Gori, kao i kroz statute svih srednjih škola. Tako se, prema Opštem zakonu o obrazovanju i vaspitanju Crne Gore (“Službeni list RCG”, broj 64/02), dio XI, Član 96 kaže da:

* učenici jednog odjeljenja škole obrazuju odjeljenjsku zajednicu;
* učenici svih odjeljenja škole obrazuju učenički parlament;
* ovlašćenja i način rada učeničkog parlamenta bliže se utvrđuju Statutom škole.

Istraživanja ukazuju na nedovoljnu motivisanost mladih generalno na mobilnost, na zatvorenost obrazovnog sistema i potrebu da se kroz povećanu informisanost mladih o programima mobilnosti postakne i njhov češći odlazak na usavršavanje van zemlje[[7]](#footnote-8). Veliki dio omladine u Crnoj Gori čine pasivni ljudi koji posjeduju potencijal, ali ga ne iskorištavaju na pravi način. Jedan od problema je i nedostatak mobilnosti mladih ljudi i svijesti o mogućnostima koje su ima na raspolaganju i o potencijalnim dostignućima koja bi bila ostvarena uz veći stepen angažovanja. Mladima nedostaje informisanje i aktivnosti koje bi ih usmjerile na progresivan put i na adekvatan način ih motivisale na društveno angažovanje. Upravo zbog toga, učenički parlamenti su tijela koja pružaju odličnu priliku za organizovanu učeničku akciju. Projekat ***„Mladi u zajedničkoj akciji“*** pruža mogućnost predstavnicima učeničkih parlamenata iz Crne Gore i Bosne i Hercegovine da osmislite zajedničku inicijativu i kroz njeno sprovođenje unaprijede saradnju između crnogorskih i bosanskih srednjoškolaca, dok članovima učeničkih parlamenata crnogorskih srednjih škola da prođu kroz obuku o evropskim integracijama u vidu intenzivnih kurseva i debatnih klubova.

**2.2.** **Ciljevi plana i programa**

Na najviše jednoj strani opišite opšti cilj plana i programa, kao i konkretne ciljeve aktivnosti.

***Cilj 1: Motivisanje i uključivanje mladih kroz aktivaciju i jačanje kapaciteta učeničkih parlamenata.***

Projekat „Mladi u zajedničkoj akciji“ ima za cilj da podstakne aktivizam mladih kroz jačanje kapaciteta učeničkih parlamenata. U onim školama u kojima data učenička tijela ne postoje, biće novoformirana ili, pak, ojačana postojeća. Distribucija promotivnog materijala će se obaviti u vidu brošura koje imaju za cilj informisanje učenika o značaju i mogućnostima aktiviranja u okviru učeničkih parlamenata. Pored toga, aktiviranje učeničkih parlamenata će se vršiti kroz promotivne akcije, zajedničke projekte, ali i kroz obuku učenika i profesora. U toku dva predviđena seminara za učenike i profesore, oni će imati priliku da se upoznaju sa svim mogućnostima i načinima djelovanja učeničkih parlamenata, kao i o mogućnostima saradnje sa drugim organizacijama i institucijama. Posebno važan dio jeste obuka učenika o pisanju i implementaciji projekata koji će se realizovati u saradnji sa vršnjacima iz bosanskih srednjih škola. Na taj način učenički parlamenti će na konkretan način primijeniti stečeno znanje, što će pozitivno uticati ne samo na njihovu školu i zajednicu, već i na vršnjake iz ostalih srednjih škola koji će uvidjeti šta se sve može postići kroz omladinski aktivizam i međusobnu saradnju.

***Cilj 2: Davanje doprinosa promociji evropskih integracija među mladima u Crnoj Gori i jačanje doprinosa civilnog sektora u tom procesu***

Evropske integracije predstavljaju složen proces koji podrazumijeva preduzimanje političkih, ekonomskih, pravnih, kulturnih i društvenih reformi. Zbog njihovog dugoročnog karaktera, pravilnog sprovođenja, ali i održivosti, neophodno je preduzimanje promjene ne samo na normativnom,već i na institucionalnom nivou, uz ulaganje potrebnog napora da ove promjene budu ukorijenjene u kulturnom, političkom i društvenom okviru naše zemlje. U razvoju jednog društva, omladina predstavlja dragocjeni resurs koji je ključan za dugoročne efekte ovih reformi koje su sastavni dio procesa evropskih integracija. Stoga je neophodno uvesti informisanje mladih o tome koje mogućnosti i odgovornosti potrazumjeva članstvo Crne Gore u Evropskoj uniji. Brojna istraživanja ukazuju na značajan procenat crnogorske omladine koja je u vrlo maloj mjeri informisana o crnogorskom članstvu u EU. Nedostatak informacija, kao i teška ekonomska i socijalna situacija, smanjuje učešće mladih u procesu evropskih integracija, kao i njihovu sposobnost da iskoriste mogućnosti koje proizilaze iz ovog procesa. Uspostavljanje obrazovnog sistema neformalne edukacije koju sprovode organizacije civilnog sektora, kao i unapređenje volonterizma i službi za zapošljavanje, može da ima presudan uticaj u boljem informisanju mladih i njihovom uključivanju u proces evropskih integracija , što projekat „Mladi u zajedničkoj akciji” između ostalog i predviđa.

***Cilj 3: Jačanje socijalne kohezije između mladih Crne Gore i Bosne i Hercegovine kroz omladinske akcije***

Prekogranična saradnja je važan instrument u procesu postizanja održivog razvoja jedne zemlje, kao i u održavanje ravnoteže razvoja društva. Razvoj pograničnog područja Crne Gore i Bosne i Hercegovine obuhvata ekonomski prosperitet, političku sigurnost, socijalnu koheziju i razmjenu ideja i znanja. Juventas (CG) i Asocijacija XY (BiH) projektom ***„Mladi u zajedničkoj akciji”*** teže dati doprinos ovom procesu angažovanjem srednjoškolaca iz 5 crnogorskih i 5 bosanskih opština u zajedničke prekogranične inicijative. Na ovaj način, mladima je omogućeno da učestvuju u procesu razvoja pograničnog područja ove dvije susjedne države. Važno je napomenuti da će ovo biti dugoročan proces, zahvaljujući uspostavljanju novih i/ili jačanju postojećih učeničkih parlamenata iz odabranih srednjih škola u prekograničnom regionu Crne Gore i Bosne i Hercegovine.

**2.3. Ciljne grupe**

Na najviše pola strane navedite ko su vam ciljne grupe, kako direktne tako i indirektne, koji su vas razlozi motivisali da odaberete te ciljne grupe i procijenjeni broj korisnika plana i programa.

Direktne ciljne grupe projekta ***„Mladi u zajedničkoj akciji“*** predstavljaju mladi ljudi, prije svega srednjoškolci, zatim srednje škole i univerziteti, roditelji, nevladine organizacije koje se bave pitanjima mladih, i na kraju svi građani Crne Gore.

Indirektne ciljne grupe projekta ***„Mladi u zajedničkoj akciji“*** su srednjoškolci, studenti i mladi koji nijesu direktni učesnici u projektu, roditelji, drugi mladi ljudi iz regiona, škole, ministarstva obrazovanja i nauke Crne Gore i Bosne i Hercegovine, lokalne nevladine organizacije, sportski klubovi, mediji, budući poslodavci, šira javnost.

**2.4. Detaljan opis aktivnosti**

1. ***Formiranje projektnog tima i podjela odgovornosti i zadataka;***

Koordinator projekta i asistent na projektu će razraditi interni akcioni plan sa vremenskim odrednicama i preciziranim obavezama svih uključenih aktera. Projektni tim će razmotriti mogućnosti o ostvarivanju saradnje sa stručnim saradnicima iz polja obrazovanja i evropskih integracija i u skladu sa tim napraviti selekciju istih i angažovati ih. Takođe, tokom trajanja projekta, projektni tim će kontinuirano koordinirati i administrirati sve projektne aktivnosti.

1. ***Vršenje odabira srednjih škola iz pograničnog područja Crne Gore i Bosne i Hercegovine u kojima će se formirajti učenički parlamenti ili ojačati postojeći uz konatkiranje i dogovor sa upravama odabranih srednjih škola;***

Juventas i Asocijacija XY će kontaktirati srednje škole iz pogranične oblasti (Nikšić, Žabljak, Bijelo Polje, Mojkovac, Kolašin, Mostar, Foča, Sarajevo, Jablanica i Rogatica) i identifikovati one gdje učenički parlamenti trebaju biti formirani ili postojeći ojačani. U projektu će učestvovati po 5 srednjih škola iz navedenih gradova, tj. 7 učesnika iz svake škole, što je ukupno 10 srednjih škola, odnosno 70 učesnika (10 nastavnika i 60 učenika).

1. ***Štampanje i distribucija postera i brošura u crnogorskim i bosanskim srednjim školama;***

Juventas i Asocijacija XY će dizajnirati postere i brošure koji će imati za cilj da promovišu učeničke parlamente i projekat prekogranične saradnje između srednjoškolaca Bosne i Hercegovine i Crne Gore. Biće štampano trideset (30) postera, po tri primjerka za svaku srednju školu. Posteri će biti prikazani na školskim oglasnim tablama, zbornicama, kancelarijama školske uprave i školskim holovima. Brošure o značaju učeničkog parlamenta biće štampane u petsto (500) primjeraka i distribuirane u školama koje učestvuju u projektu, ali i među nastavnicima, školskom upravom i zainteresovanim srednjoškolcima.

1. ***Uspostavljanje rada učeničkih parlamenata u školama u kojima ne postoje ili nisu funkcionalni***

*Juventas će posjetiti škole koje učestvuju u projektu, prezentovati im projekat i osnovne informacije vezane za funkcionisanje učeničkih parlamenata.*

1. ***Informisanje roditelja o projektu***

*Juventas će održati sastanke sa roditeljima, predstaviti ideju projekta i tražiti pisanu dozvolu roditelja odnosno staratelja da dijete može učestvovati u projektu i putovati na seminare van zemlje koji će se organizovati u okviru projekta.*

1. ***Uspostavljanje web on line komunikacije između predstavnika crnogorskih i bosanskih učeničkih parlamenata;***

On line komunikacioni kanal (forum ili internet grupa) biće uspostavljen u cilju olakšavanja komunikacije između predstavnika bosanskih i crnogorskih učeničkih parlamenata. Učenici koji aktivno učestvuju u projektu imaće svoju šifru za prijavljivanje i korisničko ime za ograničavanje pristupa ljudima koji nijesu članovi grupe. Koordinatori projekta i predsjednici učeničkih parlamenata pratiće diskusije i davati učenicima povratne informacije i odgovore na njihova pitanja koja su u vezi sa projektima koje sprovode.

1. ***Trening za učenike, nastavnike i direktore o funskcionisanju učeničkih parlamenata i kreiranja projektnih ideja***

Trening će biti održan u Crnoj Gori sa 70 učesnika iz Cnre Gore i Bosne i Hercegovine, predstavnicima 10 učeničkih parlamenata koji učestvuju u projektu, kao i direktorima i nastavnom osoblju škola koje učestvuju u projektu. Trening se sastoji iz sledećih modula: (1) uloga učeničkih parlamenata; (2) teme moguće saradnje u prekograničnom području; (3) pisanje u upravljanje projektima.

1. ***Osmišljavanje projetnih ideja***

Delegacije crnogorskih i bosansko-hercegovačkih škola će korišćenjem web komunikacije razmjenjivati ideje te se dogovoarati oko ideja koje su im najbliže.

1. ***Sastanak učeničkih parlamenata i pisanje prijedloga projekata***

Nakon definisanih početnih ideja za zajedničke projekte, delegacije škola iz obje države se srijeću u Bosni iHhercegovini na dvodnevnom seminaru tokom koga se razrađuje konačne ideje projekata, dijele odgovornosti i dogovaraju rokovi, kao i forme i načini izvještavanja.

1. ***Odobravanje putnih i materijalnih troškova za zajedničke projekte***

Budžeti učeničkih projekata se sastoje od materijalnih troškova i troškova prevoza. Nakon formiranja projektnih ideja Juventas sa svojim partnerom će odobriti raspolganje ovim troškovima.

1. ***Konsultacije sa učeničkim parlamentima***

Konsultacije sa učeničkim parlamentima će biti održane sa ciljem da se svaka grupa pripremi za rad na zajedničkom projektu. Na početku će svi učenički parlamenti učestvovati na generalnim konsultacijama u vezi sa menadžmentom projekta i izvještavanjem, a kasnije će uslijediti pojedinačni sastanci za svaku grupu, kako bi koordinatori Juventasa i Asocijacije XY mogli pojasniti svoje sugestije ili izmjene i dopune predloga projekta, kako bi se osiguralo da je njihova implementacija moguća.

1. ***Implementacija zajedničkih projekata***

Projektne grupe, svaka sastavljena od jedne delegacije iz crnogorske Srednje škole i jedne iz bosanske Srednje škole, će implementirati svoje zajedničke projekte. Njihovi projekti će trajati od 8 do 10 nedjelja, a putni i materijalni troškovi će biti pokriveni.

1. ***Praćenje realizacije zajedničkih projekata***

Juventas i Asocijacija XY će pratiti realizaciju implementacije zajedničkih projekata učeničkih parlamenata. Monitoring će podrazumijevati telefonske pozive kao i posjete svakoj projektnoj grupi, u zavisnosti od forme njihove zajedničke inicijative.

1. ***Prezentacija projektnih rezultata***

Poslije završetka implementacije zajedničkih inicijativa, predstavnici crnogorskih i bosanskih učeničkih parlamenata će prezentovati rezultate projekata u svojim školama. Dodatno, lokalni mediji će biti informisani o projektima i zajedničkim inicijativama učeničkih parlamenata iz Crne Gore i Bosne i Hercegovine.

1. ***Istraživanje o učeničkom aktivizmu (dva kruga izvještavanja)***

Istraživanje će biti obavljeno u Srednjim školama uključenim u projekat. U Crnoj Gori istraživanje će obaviti Juventas, a u Bosni i Hercegovini Asocijacija XY. Cilj istraživanja je procjena stavova učenika prema učeničkim parlamentima na početku i na kraju projekta. Ispitanici će biti učenici, nastavnici i Uprava škole. Juventas i Asocijacija XY će obrađivati podatke, pisati izvještaje i razmijeniti ih međusobno.

1. ***Štampanje i distribucija izvještaja***

Juventas će sastaviti izvještaje iz oba istraživanja iz obje zemlje i pripremiti finalni izvještaj o učeničkim parlamentima i njihovim zajedničkim akcijama, kao i uspješnosti projekta. Izvještaj će biti štampan u 500 primjeraka i distribuiran u školama koje će učestvovati u projektu.

1. ***Izvještavanje prema donatorima***

Nakon godinu rada, projektni tim će izraditi finalni narativni i finansijski izvještaj koji će biti dostupan Komisiji, kao i svim zainteresovanim stranama.

**2.5. Vremenski okvir aktivnosti**

* Plani program će trajati 12 mjeseci.

Napomena: vremenski okvir aktivnosti ne smije da sadrži datume, već samo pokazuje planirane aktivnosti za "I mjesec", "II mjesec", itd. Podnosiocima prijedloga programa se preporučuje da ostave malo slobodnog prostora u planu aktivnosti, kao mjeru predostrožnosti.

U ovom dijelu se daje samo naziv aktivnosti (koji se poklapa sa nazivima iz detaljnog opisa aktivnosti pod 2.4.). Svi mjeseci u kojima nijesu predviđene aktivnosti moraju biti uključeni u plan aktivnosti i ukupno trajanje plana i programa.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mjesec**  **Aktivnost** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| *1.1 Formiranje projektnog tima i podjela odgovornosti i zadataka* |  |  |  |  |  |  |  |  |  |  |  |  |
| *1.2 Vršenje odabira srednjih škola iz pograničnog područja Crne Gore i Bosne i Hercegovine u kojima će se formirajti učenički parlamenti ili ojačati postojeći uz konatkiranje i dogovor sa upravama odabranih srednjih škola* |  |  |  |  |  |  |  |  |  |  |  |  |
| 1.3. Priprema, štampa i distribucija u srednjim školama 30 postera i 500 brošura koje opisuju projekat |  |  |  |  |  |  |  |  |  |  |  |  |
| *1.4 Obavještavanje učenika o projektu i zajedničkoj inicijativi učeničkih parlamenata; odabir članova* |  |  |  |  |  |  |  |  |  |  |  |  |
| *1.5. Informisanje roditelja o zajedničkoj inicijativi između učeničkih pralamenata CG i BiH* |  |  |  |  |  |  |  |  |  |  |  |  |
| *1.6 Formiranje učeničkih parlamenata i selektovanje učenika koji će učestvovati u projektu* |  |  |  |  |  |  |  |  |  |  |  |  |
| *2.1 Uspostavljanje web komunikacionog kanala za predstavnike crnogorskih i bosanskih učeničkih parlamenata* |  |  |  |  |  |  |  |  |  |  |  |  |
| *3.1 Organizovanje trodnevnog treninga za predstavnike učeničkih parlamenata i uprava srednjih škola na temu razvoja prekogranične saradnje i pisanja i upravljanja projektima (u CG)* |  |  |  |  |  |  |  |  |  |  |  |  |
| *3.2 Brainstorming o idejama za zajedničke projekte i komunikacija preko web kanala* |  |  |  |  |  |  |  |  |  |  |  |  |
| *3.3 Predstavnici učeničkih parlamenata CG i BiH zajedno sa upravom škole se sastaju u Bosni i Hercegovini da bi razgovarali o idejama za zajedničke projekte; pisanje i predaja prijedloga projekata* |  |  |  |  |  |  |  |  |  |  |  |  |
| *3.4 Odobravanje troškova za zajedničke inicijative od strane aplikanata* |  |  |  |  |  |  |  |  |  |  |  |  |
| 4.1 Organizovan je konsultacija za predstavnike učeničkih parlamenata u vezi sa implementaciom zajedničkih aktivnosti |  |  |  |  |  |  |  |  |  |  |  |  |
| 4.2 Crnogorski i bosanski učenički parlamenti sprovode svoje zajedničke aktivnosti. |  |  |  |  |  |  |  |  |  |  |  |  |
| 4.3 Aplikanti prate sprovođenje zajedničkih aktivnosti |  |  |  |  |  |  |  |  |  |  |  |  |
| 5.1 Crnogorski i bosanski učenički parlamenti predstavljaju rezultate projekata u svojim zemljama u saradnji sa medijima. |  |  |  |  |  |  |  |  |  |  |  |  |
| 6.1 Sprovođenje istraživanja o učeničkoj participaciji i funkcionisanju učeničkih parlamenata na početku projekta |  |  |  |  |  |  |  |  |  |  |  |  |
| 6.2 Sprovođenje istraživanja o učeničkoj participaciji i funkcionisanju učeničkih parlamenata na kraju projekta |  |  |  |  |  |  |  |  |  |  |  |  |
| 6.3 Pisanje izvještaja o sprovedenim projektama, pravljenje 500 kopija istih i distribucija po školama |  |  |  |  |  |  |  |  |  |  |  |  |
| *6.1 Izvještavanje.* |  |  |  |  |  |  |  |  |  |  |  |  |

**2.6. Očekivani rezultati**

Na najviše 1 strani navedite kako će plan i program uticati na poboljšanje:

1. trenutne situacije ciljnih grupa;
2. tehničkih i upravljačkih kapaciteta ciljnih grupa (gdje je primjenljivo).

Projektom se očekuju sledeći rezultati:

***Rezultat 1: Unaprijeđena saradnja u pograničnom regionu Crne Gore i Bosne i Hercegovine kroz omladinske aktivnosti***

Zahvaljujući zajedničkim projektima učeničkih parlamenata iz 10 crnogorskih i bosanskih srednjih škola, saradnja između ove dvije države će biti u znatnoj mjeri unaprijeđena i ojačana. Pored mogućnosti druženja i razmjene iskustava, učesnici će timski osmišljavati ideje kojima mogu doprinijeti razvoju svojih srednjih škola i lokalnih zajednica, a zatim, uparujući se sa po jednom školom iz susjedne zemlje, oformiti 5 projektnih timova i zajednički svoje ideje sprovoditi u djela. Učenici će proći i kroz obuku o pisanju i sprovođenju projekata, tako da će njihovi lični kapaciteti biti unaprijeđeni, što će poyitivno uticati na kvalitet budućih realizovanih projekata i ojačati saradnju među mladima u pograničnom regionu Crne Gore i Bosne i Hercegovine.

***Rezultat 2: Pojačan nivo aktivizma i participacije mladih u Crnoj Gori i Bosni i Hercegovini***

Kroz edukaciju o značaju učeničkih parlamenata kao tijela putem kojih srednjoškolci mogu da učestvuju u procesima donošenja odluka, oni se takođe uče i značaju aktivizma i participacije mladih u životu društva. Sprovođenje zajedničkih aktivnosti, druženje sa kolegama iz susjedne zemlje ali i sticanje brojnih znanja, pokazaće ovim mladim ljudima zašto je važno da budu uključeni u život svoje zajednici i kakve mogućnosti im takva praksa donosi. Ovakav vid aktivnosti ima potencijal da postane pravi role model za buduće generacije srenjoškolaca i jačanje njihove participacije u školi i društvu.

**2.7. Publikacije i drugi rezultati**

Na najviše jednoj strani navedite publikacije i druge rezultate plana i programa, određujući ih i količinski ukoliko je to moguće.

Tokom realizacije priojekta ***»Mladi u zajedničkoj akciji«*** štampaće se velika količina promotivnih materijaai, koja ima za cilj informisanje mladih o značaju postojanja učeničkih parlamenata i podržavanja omladinskih aktivnosti u školi, ali i o značaju evropskih integracija Crne Gore i njenog puta ka EU. Tokom 12 mjeseci projekta, projektni tim će se baviti dizajniranjem, štampanjem i distribuiranjem:

* ***30 postera*** koji promovišu članstvo u učeničkim parlamentima i koji će biti distribuirani kroz 10 srednjih škola iz Crne Gore i Bosne i Hercegovine;
* ***500 brošura*** o učeničkim parlamentima koje će sadržati zakondavni okvir u Crnoj Gori i Bosni i Hercegovini kada su u pitanju ova tijela, postojeće modele funkcionisanja učeničkih parlamenata i primjere dobre prakse iz regiona kada su u pitanju učenički parlamenti odnosno vijeća učenika[[8]](#footnote-9);
* ***Izvještaj sa rezultatima istraživanja, 500 komada***

**2.8. Način praćenja i procjene uspješnosti realizacije**

Na najviše jednoj strani detaljno opišite na koji način ćete vršiti monitoring i evaluaciju plana i programa, i koje ćete metode pri tom koristiti.

Kompletna evaluacija i monitoring projekta ***„Mladi u zajedničkoj akciji“*** će se sprovoditi analizom:

* Evaluacionih listića;
* Anketa na web sajtu;
* Link to mail opcijama na sajtu;
* Listama učesnika;
* Povratnim informacijama učenika o pripremljenim materijalima;
* Povratnim informacijama učesnika javnih događaja, treninga, konsultacija, zajedničkih projekata;
* Fotografijama i video zapisima;
* Zapisnicima i pojedninačnim izvještajima vezanim za konkretne aktivnosti;
* Zapisnicima sa sastanka timova zaduženih za implementaciju projekta.

Svaka projektna aktivnost ima jasno definisane indikatore uspješnosti, posebno kvantitativne, te je na osnovu praćenja ispunjenosti ovih indikatora moguće u najvećoj mjeri ocijeniti uspješnost samog projekta.

**2.9. Održivost**

Na najviše jednoj strani navedite oblike održivosti plana i programa i to uključujući, gdje je to moguće, finansijski, institucionalni, strateški ili neki drugi relevantni aspekt.

Održivost projekta obezbijediće se formiranjem ili jačanjem postojećih učeničkih parlamenata u školama u Crnoj Gori i Bosni i Hercegovini, kao i povezivanje parlamenata učenika iz Bosne i Hercegovine i Crne Gore kroz ovaj projekat, što će omogućiti njihovu dalju saradnju i razvoj pograničnog regiona. Sa svim srednjim školama u Crnoj Gori i Bosni i Hercegovini potpisaće se memorandumi o saradnji kako bi se obezbijedilo sprovođenje preuzetih aktivnosti na kvalitetan način. Pored toga, školske uprave srednjih škola koje učestvuju u projektu će biti u potpunosti uključene u projekat kako bi mogle koordinirati dalje aktivnosti ovog projekta i nakon što isti bude završen, i onda kada pristignu nove generacije. Škole u kojima se sprovodi projekat poslužiće kao primjer drugim školama u oblasti osnivanja i jačanja postojećih učeničkih parlamenata. Zahvaljujući obuci o pisanju projekata, učenici će steći vještine prikupljanja sredstava i moći da se prijave za finansiranje kod različitih donatora koji podržavaju lokalne inicijative, učešće mladih i aktivizam. Pored toga, zahvaljujući tome što su im pripale razne dužnosti u projektu, kao što su pisanje predloga projekta i sprovođenje sopstvenih zamisli i inicijativa, učenici će imati osećaj vlasništva nad projektom i biti motivisani da ubuduće preduzimaju slične aktivnosti u svojim školama i lokalnim zajednicama. Na drugoj strani, projekat omogućava osnaživanje omladinske organizacije kojima će biti ojačati kapaciteti za pokretanje mnogih programa, koji za cilj imaju povećanje informisanosti, mobilnosti, bolji pristup obrazovnim servisima, odnosno poboljšanju nivoa učešća mladih u procesima donošenja odluka.

3. **Budžet**

Budžet popuniti u sljedećoj formi, uz navođenje, ukoliko očekujete i drugih izvora finansiranja (od koga to očekujete i u kojem dijelu budžeta):

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb.** | **Kategorija troškova** | **Jed.** | **Cijena/** | **Broj** | **Ukupno EUR** | **Drugi izvori:** | **Potražuje se od Komisije:** |
| **mjere** | **jed. mjere** |
|  | *1.1 Formiranje projektnog tima i podjela odgovornosti i zadataka* |  |  |  |  |  |  |
|  | *Posjeta Sarajevu, dnevnice* | osoba\*dan | 100 | 8 | 800 | 800 | 0 |
|  | *Podzbir* |  |  |  | 800 | 800 | 0 |
|  |  |  |  |  |  |  |  |
|  | *1.2 Vršenje odabira srednjih škola iz pograničnog područja Crne Gore i Bosne i Hercegovine u kojima će se formirajti učenički parlamenti ili ojačati postojeći uz konatkiranje i dogovor sa upravama odabranih srednjih škola* |  |  |  |  |  |  |
|  | *Putni troškovi* | mjesec | 100 | 2 | 200 | 200 | 0 |
|  | *Dnevnice za članove tima* | dan\*osoba | 16 | 10 | 160 | 160 | 0 |
|  | *Podzbir* |  |  |  | 360 | 360 | 0 |
|  |  |  |  |  |  |  |  |
|  | 1.3. Priprema, štampa i distribucija u srednjim školama 30 postera i 500 brošura koje opisuju projekat |  |  |  |  |  |  |
|  | Dizajniranje I štampanje brošure | kopija | 0,4 | 2500 | 1000 | 1000 | 0 |
|  | *Podzbir* |  |  |  | 1000 | 1000 | 0 |
|  |  |  |  |  |  |  |  |
|  | *1.4 Obavještavanje učenika o projektu i zajedničkoj inicijativi učeničkih parlamenata; odabir članova* |  |  |  |  |  |  |
|  | *Putni troškovi* | mjesec | 100 | 1 | 100 | 100 | 0 |
|  | *Dnevnice za članove tima* | dan\*osoba | 16 | 10 | 160 | 160 | 0 |
|  | *Podzbir* |  |  |  | 260 | 260 | 0 |
|  |  |  |  |  |  |  |  |
|  | *1.5. Informisanje roditelja o zajedničkoj inicijativi između učeničkih pralamenata CG i BiH* |  |  |  |  |  |  |
|  | *Putni troškovi* | mjesec | 100 | 1 | 100 | 100 | 0 |
|  | *Dnevnice za članove tima* | dan\*osoba | 16 | 10 | 160 | 160 | 0 |
|  | *Podzbir* |  |  |  | 260 | 260 | 0 |
|  |  |  |  |  |  |  |  |
|  | *1.6 Formiranje učeničkih parlamenata i selektovanje učenika koji će učestvovati u projektu* |  |  |  |  |  |  |
|  | *Putni troškovi* | mjesec | 100 | 1 | 100 | 100 | 0 |
|  | *Dnevnice za članove tima* | dan\*osoba | 16 | 10 | 160 | 160 | 0 |
|  | *Podzbir* |  |  |  | 260 | 260 | 0 |
|  |  |  |  |  |  |  |  |
|  | *2.1 Uspostavljanje web komunikacionog kanala za predstavnike crnogorskih i bosanskih učeničkih parlamenata* |  |  |  |  |  |  |
|  | *web hosting* | godina | 280 | 1 | 280 | 280 | 0 |
|  | *web master* | mjesec | 300 | 2,7 | 810 | 810 | 0 |
|  | *Podzbir* |  |  |  | 1090 | 1090 | 0 |
|  |  |  |  |  |  |  |  |
|  | *3.1 Organizovanje trodnevnog treninga za predstavnike učeničkih parlamenata i uprava srednjih škola na temu razvoja prekogranične saradnje i pisanja i upravljanja projektima (u CG)* |  |  |  |  |  |  |
|  | *Smjestaj, putni troškovi, hrana, izlet za učesnike iz Crne Gore* | osoba\*dan | 95 | 90 | 8550 | 8550 | 0 |
|  | *Iznajmljivanje sale* | dan | 300 | 3 | 900 | 900 | 0 |
|  | *Osvježenje* | dan | 100 | 3 | 300 | 300 | 0 |
|  | *Materijal za učesnike* | dan | 50 | 3 | 150 | 150 | 0 |
|  | *Dnevnice za trenere* | dan\*osoba | 140 | 9 | 1260 | 1260 | 0 |
|  | *Podzbir* |  |  |  | 11160 | 11160 | 0 |
|  |  |  |  |  |  |  |  |
|  | *3.2 Brainstorming o idejama za zajedničke projekte i komunikacija preko web kanala* |  |  |  |  |  |  |
|  |  |  |  |  |  |  |  |
|  | *3.3 Predstavnici učeničkih parlamenata CG i BiH zajedno sa upravom škole se sastaju u Bosni i Hercegovini da bi razgovarali o idejama za zajedničke projekte; pisanje i predaja prijedloga projekata* |  |  |  |  |  |  |
|  | *Putni troškovi učesnika seminara, predavača i predstavnika organizacije* | osoba | 50 | 34 | 1700 | 1700 | 0 |
|  | *Smjestaj, hrana, izlet za učesnike iz Crne Gore* | osoba\*dan | 75 | 60 | 4500 | 4500 | 0 |
|  | *Podzbir* |  |  |  | 6200 | 6200 | 0 |
|  |  |  |  |  |  |  |  |
|  | *3.4 Odobravanje troškova za zajedničke inicijative od strane aplikanata* |  |  |  |  |  |  |
|  | 4.1 Organizovan je konsultacija za predstavnike učeničkih parlamenata u vezi sa implementaciom zajedničkih aktivnosti |  |  |  |  |  |  |
|  | *Putni troškovi* | mjesec | 100 | 2 | 200 | 200 | 0 |
|  | *Dnevnice za članove tima* | dan\*osoba | 16 | 10 | 160 | 160 | 0 |
|  | *Podzbir* |  |  |  | 360 | 360 | 0 |
|  |  |  |  |  |  |  |  |
|  | 4.2 Crnogorski i bosanski učenički parlamenti sprovode svoje zajedničke aktivnosti. |  |  |  |  |  |  |
|  | Putni troškovi razmjena | škola\*mjesec | 100 | 15 | 1500 | 0 | 1500 |
|  | Materijalni troškovi zajedničkih aktivnosti | škola | 500 | 5 | 2500 | 0 | 2500 |
|  | Podzbir |  |  |  | 4000 | 0 | 4000 |
|  |  |  |  |  |  |  |  |
|  | 4.3 Aplikanti prate sprovođenje zajedničkih aktivnosti |  |  |  |  |  |  |
|  | *Putni troškovi* | mjesec | 100 | 2 | 200 | 200 | 0 |
|  | *Podzbir* |  |  |  | 200 | 200 | 0 |
|  |  |  |  |  |  |  |  |
|  | 5.1 Crnogorski i bosanski učenički parlamenti predstavljaju rezultate projekata u svojim zemljama u saradnji sa medijima. |  |  |  |  |  |  |
|  | Press konferencije | dogadjaj | 110 | 2 | 220 | 220 | 0 |
|  | Podzbir |  |  |  | 220 | 220 | 0 |
|  |  |  |  |  |  |  |  |
|  | 6.1 Sprovođenje istraživanja o učeničkoj participaciji i funkcionisanju učeničkih parlamenata na početku projekta |  |  |  |  |  |  |
|  | Metodolog | mjesec | 500 | 1 | 500 | 500 | 0 |
|  | Prikupljanje podataka | intervju | 2 | 750 | 1500 | 1500 | 0 |
|  | Podzbir |  |  |  | 2000 | 2000 | 0 |
|  |  |  |  |  |  |  |  |
|  | 6.2 Sprovođenje istraživanja o učeničkoj participaciji i funkcionisanju učeničkih parlamenata na kraju projekta |  |  |  |  |  |  |
|  | Metodolog | mjesec | 500 | 2 | 1000 | 1000 | 0 |
|  | Prikupljanje podataka | intervju | 2 | 750 | 1500 | 0 | 1500 |
|  | Podzbir |  |  |  | 2500 | 1000 | 1500 |
|  |  |  |  |  |  |  |  |
|  | 6.3 Pisanje izvještaja o sprovedenim projektama, pravljenje 500 kopija istih i distribucija po školama |  |  |  |  |  |  |
|  | Dizajn | ukupno | 200 | 1 | 200 | 0 | 200 |
|  | Lektura | ukupno | 100 | 1 | 100 | 0 | 100 |
|  | Štampa | po komadu | 1,9 | 500 | 950 | 0 | 950 |
|  | CIP | ukupno | 12 | 1 | 12 | 0 | 12 |
|  | Podzbir |  |  |  | 1262 | 0 | 1262 |
|  |  |  |  |  |  |  |  |
|  | *6.1 Izvještavanje.* |  |  |  |  |  |  |
|  | *Podzbir* |  |  |  | 0 | 0 | 0 |
|  |  |  |  |  |  |  |  |
|  | *Honorari* |  |  |  |  |  |  |
|  | *Koordinator projekta* | mjesec | 450 | 9 | 4050 | 4050 | 0 |
|  | Projektni asistent | mjesec | 350 | 9 | 3150 | 3150 | 0 |
|  | Administrativni asistent | mjesec | 300 | 2,7 | 810 | 810 | 0 |
|  | Podzbir |  |  |  | 8010 | 8010 | 0 |
|  |  |  |  |  |  |  |  |
|  | Administrativni troškovi |  |  |  |  |  |  |
|  | *ketridzi* | komad | 30 | 10 | 300 | 280 | 20 |
|  | Ostali administativni troskovi | do7% direktnih troškova | 2957 | 1 | 2957 | 2957 | 0 |
|  | Rezerva |  | 2012 | 1 | 2012 | 2012 | 0 |
|  | Podzbir |  |  |  | 5269 | 5249 | 20 |
|  |  |  |  |  |  |  |  |
|  | Ukupni troškovi |  |  |  | 45211 | 38429 | 6782 |

# III – Detaljnije informacije o podnosiocu plana i programa

Na najviše tri strane navedite osnovne informacije o vašoj organizaciji, viziju, misiju, ciljeve, realizovane aktivnosti, donatore, partnere i sastav upravnog odbora. Takođe, navedite resurse koje organizacija ima (kancelarije, opremu, broj zaposljenih itd.).

Posebno navedite kapacitete organizacije za realizaciju podnešenog prijedloga plana i programa i ranije iskustvo u sličnim aktivnostima.

Juventas je jedna od najstarijih i najaktivnijih omladinskih organizacija u Crnoj Gori. Od samog nastanka 1996. okuplja srednjoškolce i studente koji žele da aktivno učestvuju u društvenim dešavanjima i time utiču na svoju budućnost. Do sada, više od 1000 mladih ljudi bilo je angažovano na realizaciji Juventasovih projekata. Trenutno, naše članstvo broji više od 100 srednjoškolaca i studenata. Jedna od glavnih Juventasovih aktivnosti je rad sa mladima i realizacija aktivnosti koje doprinose osnaživanju kapaciteta mladih i njihovom aktiviranju u društvu. Juventas teži da svojim radom podstakne mlade da budu što više uključeni u dešavanja u svojoj zajednici, da slobodno izraze svoje mišljenje i ideje kao i da nesmetano iskažu svoje potencijale i kreiraju svoju budućnost u skladu sa njima. Omladinski rad se sastoji od različitih aktivnosti i projekata koji pomažu mladima da se što bolje integrišu u društvo i igraju značajnu ulogu u procesu donošenja odluka. Juventas je aktivirao ne samo mlade ljude iz Podgorice, već i iz ostalih gradova u Crnoj Gori, kao i mlade iz ruralnih sredina koji nijesu imali priliku da učestvuju u dešavanjima takvog tipa. Tokom ove godine Juventas će nastaviti sa već tradicionalnim projektima ali će takodje krenuti u realizaciju nekih novih, samostalno ili kroz saradnju sa organizacijama iz zemlje i regiona za koje se nadamo da će imati podjednako dobre rezultate kao i svi prethodni.

Vizija Juventasa je Crna Gora kao stabilno demokratsko društvo u kom mladi mogu slobodno izraziti svoje potencijale i kreirati svoju budućnost u skladu sa njima. Misija Juventasa je da animira što veći broj mladih ljudi da budu aktivni sudionici u procesu donošenja odluka vezanih za kreiranje i ostvarivanje njihove budućnosti. Neki od ciljeva Juventasa su: stimulisanje kritičkog razmišljanja i razvijanje kulture dijaloga, promocija kulturnih vrijednosti, podrška miru, toleranciji i mirnom razrješenju konfikta, promocija ljudskih prava, promocija zdravih stilova života, borba protiv zloupotrebe psihoaktivnih supstanci. Više o organizaciji na *www.juventas.co.me.*

S obzirom na to da je Juventas prvenstveno omladinska organizacija, naša glavna preokupacija oduvijek je bio rad sa mladima i realizacija aktivnosti koje doprinose osnaživanju kapaciteta mladih i njihovom aktiviranju u društvu. Juventasov omladinski rad se sastoji od različitih aktivnosti i projekata koji pomažu mladima da se što bolje integrišu u društvo i igraju značajnu ulogu u procesu donošenja odluka.

**„*Volonterski centar“*** je jedna od najprepoznatljivijih aktivnosti Juventasa kroz koji je do sada prošlo par stotina srednjoškolaca. Volonterski centar je baziran na sastancima koji se održavaju jednom nedjeljno. Radionice drže naizmjenično članovi Juventasa, psiholog, kao i gostujući predavači u čijem odabiru učestvuju sami polaznici. Radionice su koncipirane tako da promovišu neformalno obrazovanje i interaktivni rad čime su mladi potstaknuti da aktivno učestvuju u svakom segmentu rada, izražavajući svoje mišljenje i razvijajući svoje ideje koje često vode do novih, vrlo uspješnih projekata. U toku svog učestvovanja u Volonterskom centru, mladi razvijaju vještine dijaloga, kritičkog razmišljanja, stiču nova znanja i iskustva, uče da budu tolerantniji prema razlikama i da se na efikasan način izbore sa predrasudama i stereotipima. Učešće u Volonterskom centru donosi i shvatanje volonterizma kao jedne od osnova svakog zdravog društva kroz koji mladi stiču svijest o važnosti svog doprinosa društvu, ali i o beneficijama koje oni dobiju u smislu razvoja ličnosti i sticanju znanja koja će im koristiti u budućem školovanju i radu. Jedna od omiljenih aktivnosti naših polaznika jeste i obilježavanje raznih datuma kao što su 1. decembar - **Dan borbe protiv HIV-a**, 10. decembar - **Dan ljudskih prava**, 14. februar - **Dan zaljubljenih**, 17. maj - **Dan borbe protiv homofobije**. Tokom ovih aktivnosti polaznici imaju priliku da osjete pravi duh Juventasa i implementiraju ono što su tokom radionica imali priliku da nauče. Ono sto je posebno važno istaći jeste da polaznici sami kreiraju kampanje, performanse i promotivni materijal za navedene prilike, čime izražavaju svoju kreativnost, pokazuju inicijativu i direktno učestvuju u kreiranju Juventasovog rada. Polaznici Volonterskog centra prolaze osnovnu edukaciju o seksualnom i reproduktivnom zdravlju, ljudskim pravima i drugim za njih značajnim temama, a nakon toga i sami učestvuju u edukaciji svojih vršnjaka o istim problemima. Naravno, sve ovo je propraćeno sklapanjem prijateljstava i lijepim druženjem među polaznicima, koji i nakon završene volonterske obuke ostaju u kontaktu, družeći se i razvijajući neke nove ideje, što je na kraju krajeva i nešto po čemu je Volonterski centar bio prepoznatljiv sve ove godine.

Juventas je već duži niz godina uključen u mnoge međunarodne programe čiji je cilj pružanje mogućnosti mladima za mobilnost, aktivnije učestvovanje u društvu i sticanje novih znanja i vještina. Juventas trenutno radi na realizaciji dva projekta vezana za jačanje kapaciteta učeničkih parlamenata od kojih se jedan realizuje u saradnji sa Bosnom i Hercegovinom, dok je drugi usmjeren na razvoj civilnog sektora u Crnoj Gori koji direktno radi sa mladim ljudima. **Youth in action** je projekat finasiran od strane Evropske komisije u kojem je Juventas odnedavno uzeo učešće. Takođe, Juventas je od prošle godine član **Youthnet-a**, evropske omladinske mreže. Navedeni programi podrazumijevaju organizovanje treninga, seminara, omladinskih razmjena, studijskih posjeta, kampanja i drugih sličnih aktivnosti, kroz koje se omogućava umrežavanje naše omladine sa mladima iz ostalih evropskih zemalja, što doprinosi njihovom učenju o drugim kulturama, običajima kao i sticanje nezaboravnih iskustava. Naši članovi su već učestvovali u velikom broju ovakvih aktivnosti u Srbiji, Makedoniji, Bosni i Hercegovini, Albaniji ali i Italiji, Grčkoj, Belgiji i drugim evropskim državama.

U domenu podizanja kapaciteta učeničkih parlamenata, Juventas je od 2006 godine realizovao brojni niz projekata, koji imaju iste ciljeve kao predloženi projekat „Mladi u zajedničkoj akciji“, ali su realizovani u različitim gradovima i srednjim škola u Podgorici, Kotoru, Beranama, Andrijevici, Herceg Novom, Danilovgradu, Cetinju i Nikšiću. Dosadašnji ovakvi projekti bili su podržani od strane Fonda za demokratiju na Balkanu (BTD), Američkog konzulata, Norveške narodne pomoći i Delegacije Evropkse unije u Crnoj Gori. Takođe, Juventas je organizovao i program razmjene znanja i iskustva na porostoru bivše Jugoslavije na temu funkcionisanja učeničkih parlamenata, na osnovu kog je ove godine formirana Unija srednjoškolaca Crne Gore, na šta je Juventasov tim veoma ponosan.

U svom daljem radu Juventas će nastaviti sa aktivnostima koje doprinose razvijanju ličnosti mladih ljudi ali i edukaciji, aktiviranju i podizanju svijesti o aktuelnim društvenim problemima svih mladih u Crnoj Gori.

**U prilog prijedlogu plana i programa treba dostaviti:**

1) rješenje o registraciji organizacije;

2) dokaz o predaji finansijskog izvještaja (kopija finansijskog izvještaja za prethodnu

godinu);

3) izvještaj o realizaciji sredstava, dodijeljenih odlukom Komisije za prethodne tri godine, ukoliko je organizacija u tom periodu bila korisnik sredstava po osnovu odluka Komisije (detaljan finansijski izvještaj o utrošenim sredstvima za prethodnu godinu, kao i narativni izvještaj za utrošena sredstva za dvije godine prije toga);

4) izjava organizacije da za traženi iznos nije dobila sredstva od drugog donatora;

5) izjava organizacije da su navedene informacije u prijedlogu plana i programa tačne;

6) štampana i elektronska verzija plana i programa na CD.

1. Etnička distanca u Crnoj Gori, Centar za demokratiju i ljudska prava (**CEDEM**), 2007 [↑](#footnote-ref-2)
2. Etnički stereotipi mladih bošnjačke i srpske nacionalnosti u Bosni i Hercegovini [↑](#footnote-ref-3)
3. Istraživanje koje je sprovela IN televizija i Centar za monitoring, Podgorica 2009. [↑](#footnote-ref-4)
4. Istraživanje o stavovima građana prema EU, Centar za monitoring, decembar 2008. [↑](#footnote-ref-5)
5. Istraživanje o stavovima građana prema EU, Centar za monitoring, septembar 2010. [↑](#footnote-ref-6)
6. Učenički parlament [↑](#footnote-ref-7)
7. Nacionalni plan akcije za mlade, Crna Gora , 2006. [↑](#footnote-ref-8)
8. Učenički parlamenti se u BiH zovu Vijeća učenika, prema njihovim važećim zakonima iz oblasti obrazovanja [↑](#footnote-ref-9)