**Formular za podnošenje prijedloga plana i programa Komisiji za raspodjelu dijela prihoda od igara na sreću**

* 1. **Kategorija A (planovi i programi do 15.000,00 EUR)[[1]](#footnote-2)**

**Za:** Komisija za raspodjelu dijela prihoda od igara na sreću

**Oblast:** (zaokružite oblast za koju konkurišete)

1. Socijalna zaštita i humanitarne djelatnosti
2. Zadovoljavanje potreba lica sa invaliditetom
3. Razvoj sporta
4. Kultura i tehnička kultura
5. **Vaninstitucionalno obrazovanje i vaspitavanje djece i omladine**
6. Doprinos u borbi protiv droge i svih oblika zavisnosti

**Naziv plana ili programa: „Evropa u mom gradu“**

**Podnosilac plana i programa (naziv organizacije): Centar za građansko obrazovanje (CGO)**

**Ime odgovorne osobe za realizaciju plana i programa:** Ana Vujošević

**Ime odgovorne osobe za realizaciju programa:** Ana Vujošević

**Adresa i kontakt telefoni:** Njegoševa 36/I, Podgorica

+382 20 665 112, 665 327

**Žiro račun:** 530-10544-03, NLB Montenegro banka AD Podgorica

**PIB**: 02358832

**Mjesto:** Podgorica, Cetinje, Nikšić, Bijelo Polje, Kolašin, Pljevlja, Budva, Ulcinj, Herceg Novi

**Vrijeme realizacije:** 1. januar 2011 g. – 30.aprila 2012g.

**Ukupno potraživani iznos od Komisije: 13, 523,08 EUR**

# I – Sažetak plana i programa

Projekat „*Evropa u mom gradu*“ ima za cilj jačanje kapaciteta i uloge lokalnih zajednica i organizacija civilnog društva u Crnoj Gori radi uspostavljanja dugotrajnog i efikasnog doprinosa procesu EU integracija. Konkretnije, projekat teži povećanju stepena razumijevanja i podrške procesu pristupanja EU građana i građanki Crne Gore kroz stvaranje uslova za njihovo kvalitetnije učešće u javnim debatama. Projekat realizuje Centar za građansko obrazovanje (CGO), u saradnji sa Centrom za monitoring (CEMI) iz Podgorice i Građanskim inicijativama iz Beograda.

Ciljna grupa projekta su građani i građanke 9 opština u Crnoj Gori čije su razumijevanje i aktivna podrška procesu integracije u EU od ključne važnosti za uspijeh ovog procesa. Očekivani rezultati projekta su: detaljna ocjena nivoa informisanosti o procesu evropskih integracija u 9 crnogorskih opština; uspostavljene platforme saradnje između lokalnih vlasti i organizacija civilnog društva kroz zajedničke napore da se promoviše svijest i informisanost o integraciji u EU u 9 crnogorskih opština; iniciranje javnog dijaloga, razmjene informacija i najboljih praksi o procesu integracije u EU među građanima lokalnih zajednica i NVO kako bi se osnažili da budu partneri vlastima u procesu pridruživanja EU. Glavne aktivnosti uključuju: istraživanja javnog mnjenja i fokus grupe u 9 crnogorskih opština o evropskim integracijama; publikaciju o nalazima istraživanja i ključnim zaključcima; uspostavljanje savjetodavnog vijeća; potpisivanje memoraduma na lokalnom nivou između lokalnih samouprava i organizacija civilnog društva; štampanje informativne brošure i pratećeg promotivnog materijala; 19 panel diskusija u 9 opština; izradu sveobuhvatne publikacije koja će uključiti sva pitanja sa diskusija; produkciju dokumentarnog filma i njegovo emitovanje na lokalnim i nacionalnim televizijama; produkciju i distribuciju informativnog paketa za websajtove 9 opština.

Ukupni planirani budžet je 155 230.79 EUR, od čega je na bazi procjene kvaliteta projekta, koji je uključio relevantnost, finansijske i operativne kapacite, metodologiju, održivost, budžet i njegovu učinkovitost Evropska komisija odobrila maksimum u okviru svojih konkursom dozvoljenih mogućnosti od 90% odnosno 139 707.71 EUR, a Skupština Crne Gore je na posljednjem Konkursu dodijelila 2, 000 EUR. U tom dijelu, CGO putem ovog konkursa traži od Komisije za raspodjelu dijela prihoda od igara na sreću nedostajućih 13 523.08 EUR, čime se zatvara finansijska konstrukcija čitavog projekta.

# II – Detaljnije informacije o planu i programu

**2.1** **Opis problema**

Najznačajniji politički, ali društveni cilj Crne Gore je pristupanje Evropskoj uniji. Dana 17.decembra 2010. Crna Gora je dobila status kandidata za članstvo u EU bez preciziranog datuma za otpočinjanje pregovora. Prethodno je, nešto više od godinu dana nakon sticanja nezavisnosti, 15. oktobra 2007. potpisan Sporazum o stabilizaciji i pridruživanju Crne Gore i EU, koji je u potpunosti ratifikovan od strane država članica EU i stupio je na snagu 1. maja 2010. Sprovođenje SSP-a i brojnih aktivnosti na pridruživanju, omogućiće dostizanje evropskih standarda, posebno u dijelu jačanja demokratskog političkog sistema i daljeg unaprijeđenja ekonomskog sistema. **Uspješnost u ostvarivanja ovog procesa podrazumijeva punu informisanost građana Crne Gore i njihovu podršku.**

Iako je podrška procesu evropskih integracija u crnogorskom društvu kostantno visoka i prema posljednjem istaživanju iz oktobra 2010, koje je spoveo Centar za demokratiju i ljudska prava, taj procenat iznosi 70,4 %. Postoji zabrinutost kako ovaj procenat održati i u narednim fazama integracionog procesa, posebno imajući u vidu da je procenat podrške u oktobru 2009. iznosio 76.1%. Iskustva zemalja koje su ranije prošle ovaj proces (Bugarska , Hrvatska) pokazuju da je podrška građana procesu pristupanja EU u prvoj fazi na visokom nivou ali da, kako zemlja odmiče u procesu reformi i ulazi u naredne faze, ta podrška u najveće broju slučajeva značajno opada. Ovo se u najvećoj mjeri objašnjava složenošću procesa, čije koristi i značaj za crnogosko društvo, u trenutku sprovođenja reformi i ispunjenja postavljenih uslova, nijesu najčešće vidljive za građane. Crna Gora treba održavati trenutno visoki procenat, kako bi se osigurao nastavak široke podrške za pristupanje EU u godinama koje dolaze, ali i da bi se građani lakše suočili sa izazovima koji stoje na putu ulaska u EU kroz unaprijeđen nivo informisanosti o koristima, odgovornostima i obavezama koje proizilaze iz članstva.

Iako je evropski put Crne Gore do sada bio relativno uspješan sam proces se sprovodio isključivo na cetralnom nivou vlasti, dok je učešće donosioca odluka sa lokalnog nivou izostalo. To stvara dvostuku zabrinutost: s jedne strane, u pogledu kvaliteta sprovedenih reformi i, s druge strane, u pogledu javne podrške za dalje reforme i evropske integracije generalno. **Evropska unija, vođena načelom subsidijarnosti, primenjuje veliki dio svojih sektorskih politika na lokalnom nivou, te se akteri na lokalu (lokalne samouprave, organizacije civilnog društva, biznis sektor i građani kao pojedinci) javljaju kao stvaraoci koncepta i krajnji korisnici rezultata ovih sektorskih politika kroz lokalne politike razvoja.**

U onom dijelu koji se odnosi na proces sprovođenja reformi u našem društvu Crna Gora ima prilično ozbiljan problem sa podjelom vlasti, i prožima se osjećaj, a to je više puta napomenuto i istaknuto u izvještajima raznih međunarodnih organizacija, da napredak u smjeru evropskih integracija zavisi gotovo u potpunosti od političke volje centralne vlasti države. Odnos sa lokalnim vlastima vrlo je politizovan, dok su sa druge strane kapaciteti lokalnih samouprava ograničeni. **Uprkos činjenici da je Crna Gora mala zemlja, ona pati od regionalnih nejednakosti koje su često povezane s etničkim ili političkim podjelama. Te razlike i postojeće tenzije ukazuju na potrebu za uključivanjem lokalnih samouprava u proces evropskih integracija kako bi se osiguralo da oni razumiju i prihvataju potrebne reforme, te da su spremni i sposobni za njihovu primjenu.**

Iskustva zemalja koje su pristupile EU pokazuju da to nije samo problem koji je karakterističan za Crnu Goru. Neke od novih članica EU imaju problem s apsorbcijom dostupnih fondova EU, jer, iako je njihova vlast na centralnom nivou uspjela da razvije potrebne administrativne kapacitete za process pristupanja EU, kapaciteti lokalnih samouprava ostali su zanemareni. Neke od zemalja, kao na primjer Poljska i Mađarska, morale su u potpunosti revidirati proces decentralizacije koji je sproveden fomalno kao jedan od uslova za pristup EU, ali bez stvarnog prijenosa vlasti sa centralnog na lokalni novo. **Stoga je osnaživanje lokalnih samouprava za aktivno učešće u procesu integracije od suštinske važnosti, posebno ukoliko se kad je u pitanju proces reformi ne želimo zadržati samo na papiru već pokazati stvarnu volja da se reforme suštinski sprovedu**.

S druge strane, reforme koje se sprovode sa centalnog ka lokalnom novou, a imaju realne posljedice na život građana na lokalnom nivou, mogu dovesti do pada povjerenja i nezadovoljstva građana samim procesom ukoliko se reforme dožive kao nametanje od strane EU a ne kao pokušaj razvoja i unaprijeđenja kroz usklađivanje sa standardima zemalja EU. Ovaj scenario se može izbjeći ukoliko se blagovremeno i sistematski pristupi ovom pitanju i ukoliko nosioci vlasti u lokalnim samoupravama znaju i mogu da objasne kako i zašto reforme treba sprovesti, imaju informacije o prednostima procesa (pristup tržištu, tehnička pomoć stručnjaka, dostupnost fondova i finansijska podrške, itd.), koji svakako mogu da umanje negativne aspekte integracije i održe visoku javnu podršku procesu pristupanja Crne Gore u Evropsku Uniju.

**U lokalnim zajednicama Crne Gore, imajući u vidu fazu integracije u EU u kojoj se trenutno nalazi, od izuzetne je važnosti da se akteri na lokalu informišu koje su to ključne sektorske politike Evropske unije koje se primenjuju na ovom nivou, kako se te politike formulišu i koji su instrumenti njihove primjene.**

Proces kreiranja lokalnih politika razvoja u lokalnim samoupravama u skladu sa principima kreiranja i primjene ključnih sektorskih politika EU znači stvaranje pretpostavke za dinamičan razvoj, demokratsku konsolidaciju, bržu ekonomsku, socijalnu tranziciju – samim time bržu EU integraciju. Ovakav način razmišljanja i djelovanja čini lokalnu zajednicu i sve aktere u njoj spremnijim da iskoriste prednosti koje nosi proces evropskih integracija ali i kompetentnijim da se izbore sa narastajućim potrebama građana, povećanjem sopstvenih nadležnosti (samim time i odgovornosti) kako tok integracije bude dalje odmicao.

**S obzirom da su lokalne vlasti najbliži komunikacijski nivo građanima, njihova je uloga ključna u predstavljanju vrijednostih tekovina EU, kao i upoznavanju građana sa procesom evropskih integracija.** Svi oni zajedno imaju mogućnost da razviju viziju zajednice u kojoj žive i kojoj pripadaju, da u skladu sa tom vizijom kanališu postizanje konsenzusa o prioritetima razvoja, razvijaju aktivnosti za ostvarivanje tih prioriteta, grade partnerstva i promovišu saradnju na različitim nivoima u rešavanju problema, poboljšavaju kvaliteta života.Činjenica je, međutim, da one ovaj potencijal nijesu iskoristile na pravi način i u dovoljnoj mjeri.

Takođe, iako je do sada postojalo više pokušaja, i od strane vlasti i civilnog društva, da se građani informišu o procesu EU integracija, treba napomenuti da su se ovi napori u najvećoj mjeri odnosili na edukaciju i informisanje o opštim informacijama o EU, u pogledu političke, pravne i institucionalne, **a to nije uključivalo specifične tehničke aspekte procesa koji su u najvećoj mjeri od interesa za lokalnu zajednicu**. Ono što je još važnije, informisanje se vršilo sa centralnog ka lokalnom nivou, bez mogućnosti da zainteresovani akteri sa lokalnog nivoa budu dierektno uključeni, iznesu svoje nedoumice, eventualna pitanja i na njih dobiju adekvatan odgovor. U prilog ovoj tezi važno je istaći i to da su lokalne vlasti nesumnjivo najbliže građanima i da se rezultati i posljedice reformi u najvećoj mjeri osjećaju na lokalnom nivou.

**Lokalne vlasti i organizacije civilnog društva najbliži su građanima i najbolje pozicionirane da djeluju kao prenosioci vrijednosti evropske baštine, kao i informacija o EU i podstaknu ih i osnaže da aktivno uključe u ovaj proces.**

Uprkos snažnoj podršci domaće javnosti članstvu Crne Gore Evropskoj uniji, rezultati istraživanja stavova javnog mnjenja pokazuju da veliki broj građana ne posjeduje dovoljno znanja o Evropskoj uniji, procesu integracije i poziciji Crne Gore u tom procesu, te da razloge treba tražiti u neadekvatnoj percepciji, kao i nedovoljnoj informisanosti građana. Stoga je građanima potrebno pružiti više informacija o pravima i obavezama koje prističu iz članstva, kao i prednostima, nedostacima, koristima i troškovima članstva u EU, posebno po pojedinim sektorima.

**U tom cilju, ovaj projekt stoga nastoji riješiti dva problema**. S jedne strane, ima za cilj informisanje građana 9 crnogorskih opština ali na način **da se građanima pruže lokalno relevantne, prilagođene i ciljane informacije**. S druge strane, kroz uključivanje lokalnih vlasti i lokalnih organizacija civilnog društva u ovaj proces, želimo **pokrenuti trajnu saradnju i razmjenu znanja i iskustava između lokalnih vlasi, predstavnika civilnog društva i samih građana** koji bi pokrenuli pitanja iz procesa EU integracija koje su od značaja i interesa za učesnike na lokalnom nivou, formulisali interese i prioritete u odnosu na ovaj proces i sprovodili zajedničke aktivnosti u budućnosti. To će biti veliki korak ka većem stepenu aktivnog učešća građana u procesu integracije, uz podršku lokalnih vlasti.

**Postavljeni cilj u potpunosti podržava i realizaciju obaveza preuzetih potpisivanjem Evropske povelje o lokalnoj samoupravi koja je i usvojena u Skupštini Crne Gore 2008.** **Takođe, projekat u je u potpunosti u skladu sa prioritetima Komunikacione strategiju za informisanje javnosti o EU i pripremama Crne Gore za članstvo za period 2010 – 2014.**

**2.2.** **Ciljevi plana i programa**

*Opšti cilj projekta* je jačanje kapaciteta i uloge lokalnih zajednica i organizacija civilnog društva u Crnoj Gori radi uspostavljanja dugotrajnog i efikasnog doprinosa procesu EU integracija.

*Specifični cilj projekta* je povećanje stepena razumijevanja i podrške procesu pristupanja EU građana i građanki Crne Gore kroz stvaranje uslova za njihovo kvalitetnije učešće u javnim debatama., kroz:

1. detaljnu procjenu znanja i informisanosti građana 9 crnogorskih opština o procesu EU integracija
2. pružanje ciljanih, pouzdanih, lako dostupnih i razumljivih infomacija građanima 9 crnogorskih opština
3. isticanje prednosti koje proizilaze iz članstva u EU, ali i isticanje odgovornosti i obaveza koje dolaze sa članstvom u EU
4. informisanje o određenim sektorskim politikama EU
5. informisanje i osnaživanje aktivnog učešća građana 9 opština, u procesu EU integracija
6. uspostavljanje saradnje između lokalnih samouprava, organizacija civilnog društva i građana
7. iniciranje javnih debati, razmjena informacija i najboljih praksi na lokalnom nivou

**2.3. Ciljne grupe**

Ciljna grupa projekta su građani i građanke 9 opština u Crnoj Gori čije su razumijevanje i aktivna podrška procesu integracije u EU od ključne važnosti za uspijeh ovog procesa. Direktni korisnici su organizacije civilnog društva – NVO i mediji, kao i administracije 9 opština čiji će kapaciteti biti osnaženi u zagovaranju za evropske integracije u njihovim opštinama, ali će i saradnja i socijalni dijalog sa građanima biti unaprijeđen. Konačni korisnici su građani i građanke Crne Gore koji će imati koristi od bržeg, lakšeg i angažovanijeg procesa integracija.

**2.4. Detaljan opis aktivnosti**

Ovaj projekat podrazumijeva nekoliko cjelina, koje su praćene jasnim projektivnim aktivnostima

**1. ISTRAŽIVANJE JAVNOG MNJENJA U 9 CRNOGORSKIH OPŠTINA O NIVOU ZNANJA I INFORMISANOSTI GRAĐANA, O PROCESU INTEGRACIJE CRNE GORE U EVROPSKU UNIJU**

* 1. ***Istraživanje javnog mnjenja i fokus grupe o procesu EU integracija, u 9 crnogorskih opština (Podgorica, Nikšić, Cetinje, Ulcinj, Budva, Herceg Novi, Bijelo Polje, Pljevlja, Kolašin)***

Osnovni cilj ove aktivnosti je da se kroz istraživanje javnog mnjenja, zasebno u svih 9 crnogorskih opština, sa posebno formulisanim pitanjima, procjeni nivo znanja i informisanosti građana, o procesu pristupanja Crne Gore Evropskoj uniji. Istraživanje će biti sprovedeno na stratifikovanom uzorku od 3 000-5 000 građana, kako bi se obezbjedila adekvatna zastupljenost svih kategorija stanovništva u svim opštinama i na taj način olakšalo poređenje dobijenih rezultata. Ovo je važno istaći jer očekujemo da će postojati značajne razlike u nivou znanja i informisanosti, kao i istaknutim problemima i nedoumicama građana u svakoj od opština.

Takođe, u cilju preciznosti i tačnosti dobijenih rezultata, istraživanje će pratiti istraživanje kroz fokus grupe, odnosno dubinski intervjui, takođe u 9 crnogorskih opština. Na ovaj način prikupljeni podaci i nalazi istraživanja će biti dopunjeni i daće kvalitativni uvid u to koliko građani zaista razumiju proces EU integracija, da li postoji i koliki je stepen njihove aktivne uloge u ovom procesu, koja su to za njih najznačajnija pitanja, nedoumice i slično.

* 1. ***Analiza dobijenih rezultata i formulisanje preporuka***

Cilj ove aktivnosti je da se identifikuju ključni problemi o (ne)znanju i informisanosti građana u 9 crnogorskih opština o procesu EU integracija. Na osnovu nalaza istraživanja i dobijenih podataka formulisaće se i predložiti korektivne mjere koje će služiti kao „mapa puta“ u procesu realizacije narednih aktivnosti.

Dodatno, nalazi istraživanja omogućiće razvijanje plana informativne kampanje koja će istinski zadovoljiti potrebe lokalnog stanovništva i koja će biti prilagođena njihovim potrebama. Rezultati istraživanja će biti javno predstavljeni i publikovani.

* 1. ***Prezentacija istraživanja predstavnicima 9 opština***

Cilj ove aktivnosti je prezentacija nalaza sprovedenih istraživanja donosiocima odluka na lokalnom nivou. Predstavljanje rezultata prve faze projekta ima za cilj i da u saradnji sa predstavnicima lokalnih vlasti definiše najbolje modele saradnje između lokalnih vlasti, nevladinih organizacija, drugih predstavnika civilnog društva i građana, i načina njihovog aktivnog uključivanja u proces EU integracija. Takođe, istraživanje će biti predstavljeno pojedinačno svim akterima ovog projekta, ali i cjelokupnoj javnosti, na lokalnom i nacionalnom nivou, kroz više sredstava komunikacije (mediji, panel diskusija, web sajt)

* 1. ***Publikacija “ Evropa u mom gradu”***

Rezultati istraživanja javnog mnjenja, kao i nalazi istraživanja kroz dubinske intervjue, biće objavljeni u posebnoj publikaciji. Publikacija će služiti kao osnov za realizaciju aktivnosti naredne faze projekta.

**2. PLATFORMA ZA SARADNJU SA LOKALNIM DONOSIOCIMA ODLUKA**

***2.1 Formiranje Savjetodavnog vijeća***

Savjetodavno vijeće će činiti predstavnici 9 opština, predstavnici lokalnih nevladinih organizacija i lokalnih medija, kao i predstavnici Centra za građansko obrazovanje i drugi realizatori projekta. Na ovaj način se stvaraju preduslovi za uključivanje lokalnih aktera u svim narednim fazama. Da bi projekat ostvario postavljeni cij važno je obezbijediti aktivno učešće svih pomenutih aktera na lokalnom nivou koji bi bili aktivni u definisanju i realizaciji narednih projektnih aktivnosti. S druge strane, formiranje Vijeća će pomoći da se uspostavi i poboljša saradnja aktera na lokalnom nivou i nakon završetka samog projekta

***2.2 Formuslisanje i usvajanje akcionog plana za održavanje 18 panel diskusija***

Jedan od glavnih zadataka Savjetodavnog vijeća je da razvije akcioni plan za organizaciju 18 panel diskusija, po dvije u svih 9 crnogorskih opština. Akcionim planom će se odrediti teme panel diskusija, panelisti, vijeme održavanja, a biće koncipiran, na osnovu nalaza dobijenih istraživanjem, kao i dodatnom analizom potreba lokalnog stanovništva, za svaku opštinu zasebno. Teme će biti određene na način da zainteresuju širu javnost, uključe što više predstavnika lokalnih institucija, predstavnika civilnog društva i medija.

**2.3 *Potpisivanje Memoranduma o saradnji lokalnih samouprava i lokalnih nevladinih organizacija***

Cilj ove aktivnosti je da se uspostavi i unaprijedi saradnja predstavnika lokalnih vlasti i organizacija civilnog društva. Ova aktivnost prevazilazi okvir samog projekta i ne predviđa samo uključivanje u realizaciju projektnih aktivnosti, već i osnovu za dalju saradnju, razmjenu inormacija i ideja za buduće zajedničke projekte i aktivnosti koje se odnose na proces evropskih integracije.

**3. EDUKATIVNA I INFORMATIVNA KAMPANJA NA LOKALNOM NIVOU**

***3.1 Priprema i publikacija informativnih brošura i drugih pratećih promotivnih materijala***

Za potrebe organizacije 18 panel diskusija, u 9 crnogorskih opština, CGO će obezbijediti potrebne infomativne i promotivne materijale koji će sadržati najznačajnije informacije o EU sa posebnim osvrtom na ona pitanja koja su u nedovoljnoj mjeri poznata građanima, ili su od strane lokalnih aktera prepoznata kao važna za građane ovih opština. Sadržaj materijala će biti dizajniran u saradnji sa članovima Savjetodavnog vijeća, a sadržaće i upute za druge izvore informacija o procesu evropskih integracija (web sajtove 9 opština, kao i relevantne nacionalne i lokalne kontakte kojima se građani u svakom trenutku mogu obratiti za dodatne informacije). Biće izrađeno i distribuirano 4000 letaka, 3000 postera i 2000 brošura u cilju informisanja građana o održavanju 18 panel diskusija. Materijali će biti korišteni u svih 9 opština, u zavisnosti od veličine opštine i broja stanovnika.

***3.2 Organizacija 18 panel-diskusija u 9 opština Crne Gore (Podgorica, Nikšić, Cetinje, Ulcinj, Budva, Herceg Novi, Bijelo Polje, Pljevlja, Kolašin)***

Radni naziv panel diskusija je “Što ja dobijam od EU, a što mogu dati zauzvrat?”. Ovo će biti prilika za sve zainteresovane građane da u direktom kontaktu sa predstavnicima opština, organizacija civilnog društva, regionalnim i međunarodnih stručnjacima, kao i predstavnicima donosioca odluka sa nacionalnog nivoa, razgovaraju o svim onim pitanjima koje oni smatraju značajnim, a odnose se na proces EU integracija. Obzirom da građani u ranijim periodima nijesu bili u prilici da na ovaj način komuniciraju sa donosiocima odluka i predstavnicima lokalnih samouprava, biće održane po dvije panel diskusije u svakoj od 9 opština. Na ovaj način smatramo će se, pored informisanja građana o pitanjima koja su važna za njihov svakodnevni život, a u direktoj su vezi sa procesom EU integraija, razviti i mreža na lokalnom nivou od strane predstavnika lokalnih vlasti, predstavnika civilnog društva i građana što će omogućiti građanima da u narednom periodu dobiju odgovore i informacije na sva pitanja, nedoumice i brige, koje su u vezi sa integracionim procesom, i koja utiču na njihov svakodnevni život.

***3.3 Izrada publikacije sa pitanjima i odgovorima sa održanih panel diskusija***

Cilj ove aktivnosti je prikupiti na jednom mjestu najčešće postavljana pitanja i odgovore na postavljena pitanja, koja su pokrenuta tokom panel diskusija, i učiniti ih dostupnim za širu javnost. Publikacija će bitit distribuirana donosiocima odluka na nacionalnom i lokalnom nivou, organizacijama civilnog društva itd. Publikacija će biti dostupna i u elektronskoj verziji, na način što će biti postavljena na sajtu svake od 9 opština, kako bi i druga zainteresovana lica bila u mogućnosti da se upoznaju sa sadržinom publikacije.

***3.4. Izrada dokumentarnog filma “ Lokalne zajednice u EU i Crnoj Gori”***

Izrada dokumetarnog filma će se bazirati na kombinovnju snimaka iz samog projekta, prikazujući znanje građana o procesu EU integracija, izvještaje sa održanih panel diskusija, intervjue sa predstavnicima crnogorskih opština koje su uključene u projekat, intervjue sa crnogorskim i evropskim zvaničnicima, kao i predstavnicima zemalja koje su u cjelini ili većim dijelom prošle sve faze procesa EU integracija. Djelovi dokumentarnog filma, koji će trajati 90 min, biće iskorišćeni kao promotivni materijal u okviru projekta, a film će biti prikazan i na jednoj od nacionalnih TV stanica, kao i na lokalnim stanicama.

***3.5. Dizaj, izrada i distribucija web EU informativnih paketa za 9 opština***

Na osnovu infomacija prikupljenih tokom trajanja projekta, CGO će u saradnji sa članovima Savjetodavnog vijeća napraviti plan za izradu web informativnog paketa koji će sadržati informacije o EU uopšte, kao i cjeline Crna Gora i EU, uloga lokalnih zajednica u integracionom procesu, itd. Paket će biti postavljen na web sajtovima svih 9 opština pod nazivom „Evropski kutak“. Kako nijedna od navedenih opština na svom zvaničnom web sajtu ne sadrži slične informacije „Evropski kutak“ će biti značajan ne samo za opštine, već i za građane koji će biti u prilici da se informišu o svim važnim pitanjima na web stranicama svojih opština, da postavljaju pitanja i da budu u toku sa procesom EU integracija.

***3.6. Završna konferencija i predstavljanje rezultata projekta***

Cilj ove aktivnosti je da se okupe predstavnici 9 opština, lokalnih vlasti, organizacija civilnog društva, Vlade, političkih partija, međunarodnih organizacija i medija kako bi se predstavili rezultati i izvele preporuke za buduće faze procesa pristupanja EU.Konferencija će obezbijediti vrijedne informacije relevantnim zainteresovanim stranama kako bi se zajednički napravile preporuke o upravljanju procesom na lokalnom nivou. Istovremeno, konferencija će biti i svojevrstan medijski i promotivni događaj koji treba da ohrabri slične aktivnosti u drugim opštinama, ali i na drugim nivoima, kako bi se obezbijedio djelotvoran, adekvatan i održiv proces integracije Crne Gore u EU.

**2.5. Vremenski okvir aktivnosti**

* Plan i program će trajati 16 mjeseci.

Napomena: vremenski okvir aktivnosti ne smije da sadrži datume, već samo pokazuje planirane aktivnosti za "I mjesec", "II mjesec", itd. Podnosiocima prijedloga plana i programa se preporučuje da ostave malo slobodnog prostora u planu aktivnosti, kao mjeru predostrožnosti.

U ovom dijelu se daje samo naziv aktivnosti (koji se poklapa sa nazivima iz detaljnog opisa aktivnosti pod 2.4.). Svi mjeseci u kojima nijesu predviđene aktivnosti moraju biti uključeni u plan aktivnosti i ukupno trajanje plana i programa.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | | | | | | | | |  | | | | | | | | |
| Aktivnost | | | Mjesec 1 | 2 | 3 | | 4 | | 5 | 6 | | 7 | | 8 | | 9 | 10 | | 11 | 12 |
| 1.1.Pripremna faza | | |  |  |  | |  | |  |  | |  | |  | |  |  | |  |  |
| 1.2 Istraživanje javnog mnjijenja i fokus grupe u 9 opština u Crnoj Gori | | |  |  |  | |  | |  |  | |  | |  | |  |  | |  |  |
| 1.3.Analiza istraživanja i izrada preporuka | | |  |  |  | |  | |  |  | |  | |  | |  |  | |  |  |
| 1.4.Predstavljanje istraživanja i nalaza istih u 9 opština u Crnoj Gori | | |  |  |  | |  | |  |  | |  | |  | |  |  | |  |  |
| 1.5. Publikacija o nalazima i ključnim zaključcima sa prezentacija | | |  |  |  | |  | |  |  | |  | |  | |  |  | |  |  |
| 2.1 Uspostavljanje Savjetodavnog tijela | | |  |  |  | |  | |  |  | |  | |  | |  |  | |  |  |
| 2.2 Usvajanja akcionog plana panel diskusija | | |  |  |  | |  | |  |  | |  | |  | |  |  | |  |  |
| 2.3 Potpisivanje memoranduma o saradnji na lokalnom nivou  između predstavnika lokalnih vlasti i NVO | | |  |  |  | |  | |  |  | |  | |  | |  |  | |  |  |
| 3.1 Priprema i publikovanje informativne brošure i pratećeg materijala | | |  |  |  | |  | |  |  | |  | |  | |  |  | |  |  |
| 3.2 Organizacija 18 panel diskusija u 9 opština. | | |  |  |  | |  | |  |  | |  | |  | |  |  | |  |  |
| 3.3 Produkcija publikacije koja će objediniti akcente diskusija | | |  |  |  | |  | |  |  | |  | |  | |  |  | |  |  |
| 3.4 Produkcija dokumentarca. | | |  |  |  | |  | |  |  | |  | |  | |  |  | |  |  |
|  | | |  |  |  | |  | |  |  | |  | |  | |  |  | |  |  |
| Aktivnost | | Mjesec 13 | | 14 | | 15 | | 16 | | | 17 | | 18 | | 19 | | | 20 | | |
| 3.1 Priprema i publikovanje informativne brošure i pratećeg materijala | |  | |  | |  | |  | | |  | |  | |  | | |  | | |
| 3.5. Produkcija i distribucija informativnog paketa za 9 opština u Crnoj Gori za websajtove | |  | |  | |  | |  | | |  | |  | |  | | |  | | |
| 3.6. Završna konferencija i prezentacija nalaza | |  | |  | |  | |  | | |  | |  | |  | | |  | | |

**2.6. Način praćenja i procjene uspješnosti realizacije**

Jasno i vrlo detaljno su prepoznati pokazatelji na temelju kojih će se pratiti uspješnost realizacije projekta sa 3 aspekta:

* doprinos rješavanju opisanog problema
* ostvarivanje postavljenih ciljeva
* realizacija planiranih aktivnosti

Tokom trajanja projekta primijenićemo više tehnika evaluacija na osnovu kojih ćemo dolaziti do relevantnih informacija o uspješnosti projekta i pojedinih njegovih segmenata radi preduzimanja korektivnih mjera i, naravno, organizacijskog učenja: intervju, upitnik, fokus grupa, posmatranje.

Definisali smo i sljedeće izvore kao pokazatalje uspješnosti o kojima će se posebno voditi računa: izvještaj koordinatora projekta, izvještaj o sprovedenom istraživanju javnog mnjenja, publikacija nalaza istraživanja, broj i kvalifikaciona struktura članova Savjetodavnog vijeća, potpisan memorandum o saradnji, akcioni plan za implementaciju projektnih aktivnosti, izvještaji o realizovanim aktivnostima, zapisnici sa panel diskusija, broj učesnika panel diskusija, struktura učesnika, potpisne liste, fotografije, broj podjeljenih promotivnih materijala, dokumentarni film, medijske arhive itd.

Dodatno, ovaj projekat uključuje i eksternu, nezavisnu evaluaciju, kao i eksternu finansijsku reviziju. Time se pokrivaju svi segmenti i obezbjeđuje objektivna procjena.

Takođe, predstavnici donatora su dobrodošli da u svakoj fazi realizacije projekta isprate tok, učestvuju na aktivnostima i na taj način steklnu lični uvid u sadržaj i kvalitet preduzetih radnji.

**2.7. Održivost**

Institucionalna održivost je ugrađena u sam projekat kroz uspostavljanje platforme za saradnju između lokalnih vlasti i NVO, kroz memorandume o saradnji koji će nastaviti da valorizuju rezultate projekta i nakon njegovog okončanja. Podizanje nivoa informisanosti o evropskim integracijama među predstavnicima NVO i lokalnih vlasti će, takođe, uvećati njihov interes i sposobnost da formulišu zajedničke ili/i individualne projekte na lokalnom nivou. Participativni pristup projektu je dizajniran kako bi se zajednički identifikovale oblasti koje treba da budu budući okviri saradnje i unaprijeđenja.

Sličan mehanizam bi trebao obezbijediti finansijsku održivosti projekta, jer bi finansiranje ideja koje nastanu kroz njegovu realizaciju moglo ići kroz zajedničke aplikacije koje podnose zainteresovane strane na lokalnom nivou.

3. **Budžet**

Budžet popuniti u sljedećoj formi, uz navođenje, ukoliko očekujete i drugih izvora finansiranja (od koga to očekujete i u kojem dijelu budžeta):

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb.** | **Kategorija troškova** | **Jed.**  **mjere** | **Cijena/**  **jed. mjere** | **Broj** | **Ukupno EUR** | **Drugi izvori:** | **Potražuje se od Komisije:** |
|  | **Aktivnost 1** |  |  |  |  |  |  |
| 1. | ... |  |  |  |  |  |  |
| 2. | ... |  |  |  |  |  |  |
| 3. | ... |  |  |  |  |  |  |
| 4. | ... |  |  |  |  |  |  |
| 5. | ... |  |  |  |  |  |  |
|  | **Podzbir I:** |  |  |  |  |  |  |
|  |  |  |  |  |  |  |  |
|  | **Aktivnost 2** |  |  |  |  |  |  |
| 6. |  |  |  |  |  |  |  |
| 7. |  |  |  |  |  |  |  |
| 8. |  |  |  |  |  |  |  |
|  | **Podzbir II:** |  |  |  |  |  |  |
|  |  |  |  |  |  |  |  |
|  | **Honorari** |  |  |  |  |  |  |
| 12. |  |  |  |  |  |  |  |
| 13. |  |  |  |  |  |  |  |
| 14. |  |  |  |  |  |  |  |
|  | **Podzbir:** |  |  |  |  |  |  |
|  |  |  |  |  |  |  |  |
|  | **Administrativni troškovi** |  |  |  |  |  |  |
| 15. |  |  |  |  |  |  |  |
| 16. |  |  |  |  |  |  |  |
|  | **Podzbir:** |  |  |  |  |  |  |
|  | Ukupni troškovi |  |  |  |  |  |  |

**S OBZIROM DA SE RADI O PROJEKTU KOJI JE PODRŽALA DELEGACIJA EU UGOVOROM CRIS NO 249 631, PRILAŽEMO KOPIJU BUDŽETA KOJI JE PODNEŠEN DELEGACIJI I NA OSNOVU TOGA TRAŽIMO KOFINANSIRANJE U IZNOSU OD 13 523.08 EUR (2,000 EUR je već obezbijeđeno od Skupštine Crne Gore).**

**TAJ IZNOS ĆE SE ODNOSITI NA AKTIVNOSTI KOJE JOŠ NIJESU REALIZOVANE U OKVIRU OVOG BUDŽETA.**

# III – Detaljnije informacije o podnosiocu plana i programa

**Centar za građansko obrazovanje (CGO)** je nevladina organizacija, vanstranačka i neprofitna asocijacija građana. Rješenjem Ministarstva pravde RCG, a na osnovu člana 192. Zakona o opštem upravnom postupku i člana 13. Zakona o nevladinim organizacijama, Centar za građansko obrazovanje je upisan u Registar nevladinih udruženja dana 19.08.2002. pod rednim brojem 1709.

**Vizija** CGO-a je Crna Gora kao demokratsko društvo odgovornih građana. **Misija** CGO-a je obrazovanje za demokratiju, ljudska prava i evropske integracije u cilju jačanja civilnog društva zasnovanog na multietničkim i multikulturalnim vrijednostima, sa visokim stepenom učešća građana u procesima donošenja odluka.

**Ciljevi** Centra za građansko obrazovanje su:

* unaprijeđenje obrazovanja u oblasti demokratije, građanskog društva, ljudskih prava i evropskih integracija;
* učestvovanje u stvaranju i razvoju građanskog, multietničkog i multikulturalnog društva u Crnoj Gori;
* obrazovanje građana za aktivno učešće i doprinos u izgradnji otvorenog demokratskog društva;
* istraživanje, analiza i javno zastupanje rješenja koja vode izgradnji građanskog društva;
* ohrabrivanje građanskih inicijativa.

**Glavni programi CGO-a su**: demokratija, ljudska prava, evropske integracije i aktivno građanstvo, u okviru kojih funkcionišu brojni potprogrami.

CGO se fokusira na neformalno obrazovanje i u tom okviru ima veoma prepoznate i razvijene programe za različite kategorije građana, uključujući i donosioce odluka, kao što su: *Škola demokratije* (XVIII generacija trenutno pohađa), *Škola evropskih integracija* (X generacija u Podgorici i 3 generacije Regionalne škole evropskih integracija završene), *Škola mladog liderstva* (VI generacija), *Škola ljudskih prava* (XII generacija), kao i Forum škola evropskih integracija (preko 20 foruma je održano u Podgorici). Pored toga, razvijeni su program u oblasti građanskog obrazovanja čije su ciljne grupe nastavnici građanskog vaspitanja, zatim *korupcija u obrazovanju sa akcentom na visoko obrazovanje*, *promocija ljudskih prava i tranzicione pravde* (V Forum o tranzicionoj pravdi u postjugoslovenskim državama, koji je organizovao CGO u saradnji sa HRA, okupio je oko 400 učesnika iz ovih zemalja a održan je u maju 2009. u Budvi), kao i različiti projekti koji se odnose na evropske poslove sa regionalnim ili EU partnerima. Centar ima razvijenu izdavačku djelatnost i do sada je 19 publikacija objavljeno u periodu 2004 do 2010, dok je novih 6 publikacija u pripremi tokom 2011.

CGO ima razvijenu saradnju sa brojnim NVO u Crnoj Gori i regionu. Pored toga, razvijena je programska i projektna saradnja sa Ministarstvom za vanjske poslove i evropske integracije, Zavodom za školstvo, Ministarstvom za ljudska i manjinska prava, brojnim fakultetima UCG i privatnim univerzitetima, Gradskim pozorištem, KIC „Budo Tomović“, itd.

Naši dosadašnji donatori: fondacija Friedrich Ebert, fondacija Institut za otvoreno društvo – Predstavništvo u Crnoj Gori, Savjet Evrope, Evropska komisija, Organizacija za evropsku bezbijednost i saradnju (OEBS), Opština Podgorica, UNDP, Kraljevska norveška ambasada, Kraljevska holandska ambasada, USAID, Skupština CG, Komisija za raspodjelu dijela prihoda od igara na sreću, SIDA, Britanski Foreign Office, Njemačko ministarstvo spoljnih poslova, fondacija Heinrich Bell, ERSTE fondacija, Robert Bosch fondacija, GMF, Evropski fond za Balkan, itd.

CGO je član CIVICUS-a svjetskog saveza za građansku participaciju koji okuplja oko 1000 članova civilnog društva iz čitavog svijeta. Na regionalnom nivou, CGO je član Koalicije za REKOM. Na nacionalnom nivou, CGO je jedan od osnivača i aktivni član najšire postojeće koalicije nevladinih organizacija u Crnoj Gori „Saradnjom do cilja“.

Ukoliko imate bilo kakvih dodatnih pitanja oko samog Centra, biće nam zadovoljstvo da na njih odgovorimo. Slobodno nas kontaktirajte na: [info@cgo-cce.org](mailto:info@cgo-cce.org) ili posjetite nas web site [www.cgo-cce.org](http://www.cgo-cce.org) gdje možete naći više o našim programima, osoblju, partnerima, i druge vezane informacije.

**U prilog prijedlogu plana i programa treba dostaviti:**

1) rješenje o registraciji organizacije;

2) dokaz o predaji finansijskog izvještaja (kopija finansijskog izvještaja za prethodnu

godinu);

3) izvještaj o realizaciji sredstava, dodijeljenih odlukom Komisije za prethodne tri godine, ukoliko je organizacija u tom periodu bila korisnik sredstava po osnovu odluka Komisije (detaljan finansijski izvještaj o utrošenim sredstvima za prethodnu godinu, kao i narativni izvještaj za utrošena sredstva za dvije godine prije toga);

4) izjava organizacije da za traženi iznos nije dobila sredstva od drugog donatora;

5) izjava organizacije da su navedene informacije u prijedlogu plana i programa tačne;

6) štampana i elektronska verzija plana i programa na CD.

1. Za detaljnije obrazloženje plana i programa koji potpadaju pod Kategoriju A vidjeti član 15 i 16 Uredbe o kriterijumima za utvrđivanje korisnika i načinu raspodjele dijela prihoda od igara na sreću [↑](#footnote-ref-2)