**Formular za podnošenje prijedloga plana i programa Komisiji za raspodjelu dijela prihoda od igara na sreću**

* 1. **Kategorija A (planovi i programi do 15.000,00 EUR)[[1]](#footnote-2)**

**Za:** Komisija za raspodjelu dijela prihoda od igara na sreću

**Oblast:** (zaokružite oblast za koju konkurišete)

1. Socijalna zaštita i humanitarne djelatnosti
2. Zadovoljavanje potreba lica sa invaliditetom
3. Razvoj sporta
4. Kultura i tehnička kultura
5. **Vaninstitucionalno obrazovanje i vaspitavanje djece i omladine**
6. Doprinos u borbi protiv droge i svih oblika zavisnosti

**Naziv plana ili programa:**

**Bolje mogućnosti za zapošljavanje mladih** – kofinansiranje projekta podržanog iz IPA fonda Evropske unije

**Podnosilac plana i programa (naziv organizacije):Centar za monitoring CEMI**

**Ime odgovorne osobe za realizaciju plana i programa: Boško Nenezić**

**Adresa i kontakt telefoni:Josipa Broza Tita 23/a, Podgorica, +382 77 272 039**

**Žiro račun: 530-17464-98 NLB Montenegro banka**

**PIB: 02309483**

**Mjesto: Podgorica**

**Vrijeme realizacije: Oktobar 2011. – April 2012.**

**Ukupno potraživani iznos od Komisije:** **8 138.85 €.**

# I – Sažetak plana i programa

Predloženi projekat predstavlja realizaciju dijela mjera Nacionalnog akcionog plana za mlade, koji predviđa usklađivanje ponude i potražnje na tržištu rada i stvaranje jednakih uslova za zapošljavanje mladih kroz aktivnosti pripremanja studenata za tržište rada i približavanja mogućnosti radnog angažmana; stimulisanja programa za preduzetništvo mladih i sprovođenja kampanje u cilju isticanja značaja stručnih kompetencija prilikom zapošljavanja. Projekat će da predstavi učenicima mogućnosti samozapošljavanja uz posebno zastupanje koncepta preduzetništva mladih i njegovu popularizaciju kroz ciljanu kampanju.

Shodno statističkim podacima o nezaposlenima, stepen nezaposlenosti je najviše izražen kod grupacije mladih (18 – 30 godina). U cilju pružanja podrške smanjenju ovog broja CEMI i OIA ovim projektom imaju za cilj sprovođenje nekoliko aktivnosti koji će uticati na ključne donosioce odluka i ciljne grupe. Ciljne grupe projekta su učenici trećeg razreda, nastavno osoblje, lokalne vlasti i donosioci odluka iz šest navedenih opština, kao i lokalni i nacionalni mediji.

Očekivani rezultati projekta su stvaranje mreže između lokalnih vlasti, škola, Zavoda za zapošljavanje, privatnog sektora i nevladinih organizacija koja će se ustanoviti u ciljnim opštinama, jačanje ličnih radnih sposobnost i stručnosti učenika srednjih škola u ciljnim opštinama i povećanje nivoa javne svijesti o mogućnostima prevazilaženja problema nezaposlenosti mladih.

Od komisije se traži finansiranje dijela aktivnosti neformalne edukacije koja se realizuje u Crnoj Gori. Projekat je podržan iz IPA fonda za prekograničnu saradnju Crna Gora – Bosna i Hercegovina. Ukupan budžet iznosi **104 756 EUR**, od čega se odnosi na Crnu Goru **54 259,00** EUR. Međutim, EU je pokrila dio sredstava, a nedostajući dio iznosi **8 138.85 €.** Ovim putem apliciramo za nedostajuća sredstva **8 138.85 €.** Partner CEMI-ju na ovom projektu za aktivnosti koje se sprovode u Bosni i Hercegovini je bosanska NVO OIA sa sjedištem u Sarajevu.

# II – Detaljnije informacije o planu i programu

**2.1** **Opis problema**

Polazeći od činjenice da je prekogranična oblast Crne Gore i Bosne i Hercegovine veoma nerazvijena, sa velikom stopom nezaposlenosti, projekat ima za cilj da doprinese unapređenju socio-ekonomske situacije ove oblasti, sa posebnim akcentom na pružanje podrške mladima u procesu zapošljavanja mladih u cilju smanjenja broja nezaposlenih kroz promovisanje aktivnog traženja posla, samozapošljavanja i jačanja kapaciteta i sposobnosti kod mladih, pripremajući ih za tržište rada. Jedna od karakteristika ove prekogranične oblasti jeste da postoji evidentan jaz između mogućnosti za sticanje obrazovanja i ekonomskih prilika. Naime, sa jedne strane, iako završe srednju školu mladi ne posjeduju dovoljno praktičnih vještina i znanja neophodnih za obavljanje određenih poslova te na taj način nisu adekvatno pripremljeni za tržište rada i teško nalaze posao, dok sa druge strane oni koji su uspješni nastavljaju školovanje na visokoškolskim institucijama zbog čega napuštaju svoje gradove. To je posebno karakteristično za crnogorske opštine: Pljevlja, Nikšić, Žabljak i Plužine, kao i za opštine u Bosni i Hercegovini: tj. za Kanton Goražde u okviru kojeg spadaju opštine Goražde, Ustikolina i Pale, i opštinu Foča.

Generalni cilj ovog projekta je da doprinese poboljšanju socio-ekonomske situacije u graničnom predjelu Crne Gore i Bosne i Hercegovine. CEMI i OIA će doprinijeti smanjenju nezaposlenih mladih ljudi, promovišući pristup aktivnog traženja posla i samo zapošljavanja i jačanja sposobnosti mladih ljudi pripremajući ih za tržište rada. Ovaj projekat će takođe doprinijeti prevazilaženju jaza između školskog sistema i potreba tržišta rada.

Socio-ekonomska situacija u graničnom regionu Crne Gore i Bosne i Hercegovine (uključujući sljedeće opštine: Pljevlja, Nikšić, Žabljak, Plužine u Crnoj Gori i Kanton Goražde (opštine Goražde, Ustikolina, Pale i Foča) u Bosni, veoma je teška. Ove opštine imaju niz problema: one su nerazvijene s ogromnom stopom nezaposlenosti i udaljene su od centralne vlasti i njene pažnje (u geografskom i političkom smislu). Globalna kriza iz 2009. je imala još veći uticaj na region. Među nezaposlenim, najranjivija grupa su mladi ljudi (od 18 – 30 godina) posebno oni koji traže prvi posao. Po podacima Zavoda za zapošljavanje, procenat nezaposlenosti je 14,62%. Među onima koji su nezaposleni, možemo primijetiti da je 65% u ovom regionu onih sa niskim kvalifikacijama, 30% sa diplomom srednje škole i samo par procenata onih sa visokim obrazovanjem. To znači:

1. Postoji raskorak između školskog sistema i tržišta rada i takođe

2. Najperspektivniji su oni poslovi koji zahtijevaju visoke kvalifikacije.

Da bi napravili vezu između potreba tržišta rada i obrazovnog sistema potrebno je imati direktnu i organizovanu komunikaciju i koordinaciju u polju zapošljavanja mladih između svih donosioca odluka na nacionalnom i lokalnom nivou. Nažalost, ove opštine nisu donijele nikakve politike koje se tiču zapošljavanja mladih, kvote za primanje u škole (ograničavanje mjesta u stručnim školama), za stipendije, za razvoj preduzetništva itd. Najjednostavniji način da se opiše situacija je – improvizacija. Rezultat improvizacije je da je ogroman broj onih koji nisu u stanju da nađu svoj put u daljem obrazovanju i zapošljavanju. Naravno, ovo utiče ne samo na mlade ljude već i na cijelu lokalnu zajednicu i njen razvoj.

Sa druge strane, obrazovne institucije nemaju odgovarajuće osoblje i metodologiju za razvoj karijere, profesionalnu orijentaciju i savjetovanje za dalje obrazovanje. Nedavna istraživanja pokazuju da mladim ljudima nedostaju tačne informacije o tržištu rada, mogućnostima zapošljavanja, daljeg obrazovanja, ali njima takođe trebaju i vještine za povećanje njihove zapošljivosti.

Bez ikakvog znanja o tržištu rada, o Zavodu za zapošljavanje i njegovom načinu funkcionisanja, o ekonomskoj situaciji u opštini u kojoj žive i bez ikakvih vještina za predstavljanje sebe poslodavcima, mladi ljudi će biti prisilno marginalizovani na tržištu rada.

**2.2.** **Ciljevi plana i programa**

Cilj projekta je da se podrži zapošljavanje mladih u graničnim oblastima Crne Gore i Bosne i Hercegovine.

Cilj crnogorskog dijela projekta je da se unaprijedi zapošljavanje u crnogorskim graničnim oblastima sa Bosnom i Hercegovinom.

**Ciljevi konkretnih aktivnosti:**

**Sastanci sa lokalnim donosiocima odluka** - Cilj sastanaka je upoznavanje učesnika sa projektom i njihovo uključivanje u implementaciju projekta. CEMI i OIA će pripremiti kratke prezentacije projekta sa kratkim informacijama o svojim ciljevima, očekivanim rezultatima, aktivnostima, partnerima i donatorima.

**Regionalna konferencija o zapošljavanju mladih** - Ova konferencija je mjesto gdje će zainteresovane strane iz obje zemlje uspostaviti kontakte, unaprijediti svoju komunikaciju i saradnju. Jedan od ključnih rezultata treba da bude uzajamno prihvatanje koncepta formiranja lokalnih jedinica (radnih grupa, timova) koje će raditi na unapređenju zapošljavanja mladih.

**Osnivanje lokalnih multisektoralnih jedinica koje će se baviti pitanjem zapošljavanja mladih** - Ključni cilj je da postoji mjesto za komunikaciju svih zainteresovanih strana o svim pitanjima zapošljavanja mladih, posebno o načinima kako da se ojača veza između obrazovanja i lokalnog tržišta rada.

**Polugodišnji sastanak predstavnika lokalnih jedinica** - Cilj sastanka je razmjena prakse i rezultata rada, međusobna inspiracija za daljnji rad, da se poveća značaj zejedničke prekogranične/regionalne saradnje.

**Projektovanje i sprovođenje procjene potreba u svim školama u ciljnim opštinama** - Ova analiza je fokusirana na neophodne radne zadatke/standarde, kao i vještina, znanja i sposobnosti potrebnih za postizanje uspjeha. Važno je da identifikujemo kritičke zadatke, a ne samo da da posmatramo našu trenutnu praksu. Takođe moramo razlikovati naše stvarne potrebe od naših očekivanih želja.

**Analiza sprovedenog istraživanja i selekcija učenika** - Analiza će pokazati na kom su nivou interesi i radne vještine i kompetencije ispitanih učenika kao i njihova očekivanja u pogledu daljeg obrazovanja i posla, i pomoći će im u odabiru odgovarajućih intervencija.

**Trening za vršnjačke edukatore na Žabljaku** - Grupa će biti obučena u cilju da steknu vještinu i znanja kako da sprovode treninge, i drugi dio treninga će se odnositi na program razvoja karijere.

**Vršnjačka edukacija** - Radionice o razvoju karijere - Omogućavanjem vršnjačkim edukatorima da organizuju ovakvu vrstu treninga, održivost aktivnosti je postignuta, obzirom da učenici ostaju u školama još jednu godinu a njihovi profesori čak i duže.

**Dizajn, štampa i distribucija letaka o zapošljavanju mladih** - Ova brošra će poslužiti kao alatka za promociju zajedničkog web portala gdje će biti prikupljeni i dostupni svi drugi podaci. Brošure će biti štampane u boji i distribuirane na sve relevantne adrese u svim ciljnim opštinama. Predviđeno je 40 000 kopija za svaku brošuru.

**Priprema i objavljivanje članaka i intervjua u štampanim medijima** – Ovo će doprinijeti vidljivosti problema nezaposlenosti mladih u javnosti i to će povećati nivo inforimisanosti o mogućnostima zapošljavanja mladih.

**Organizovanje i prisustvo u TV emisijama o projektu i mogućnostima zapošljavanja mladih** - Ova sredstva komunikacije će omogućiti lako informisanje stanovništva Crne Gore i Bosne i Hercegovine o prekograničnoj saradnji u okviru projekta i problemu koji pokušavamo da riješimo u regionu. Sve emisije će biti emitovane na državnoj nacionalnoj TV stanici i uslovno na privatnim TV.

**Organizovanje završne konferencije za novinare o projektu** - Ovo je samo jedan od načina da se promoviše donator ovog projekta javnosti Crne Gore i Bosne i Hercegovine.

**2.3. Ciljne grupe**

Ciljne grupe projekta su studenti srednjih škola (trećeg razreda), nastavnici, lokalne vlasti i donosioci odluka iz 4 opštine iz Crne Gore, lokalni i nacionalni mediji, lokalna preduzeća, lokalne zajednice u ovim opštinama i društvo uopšte.

**2.4. Detaljan opis aktivnosti**

Napominjemo da je ovaj projekat plod prekogranične saradnje Crne Gore i Bosne i Hercegovine, te da je nastao saradnjom više nevladinih organizacija i Zavoda za zapošljavanje, a već je podržan u većem dijelu od strane Evropske Unije, posredstvom Delegacije EU u Crnoj Gori i BiH. Dolje navedene aktivnosti predstavljaju skup svih aktivnosti na projektu, kako onih koje realizuje CEMI u sarandji sa NVO Tvrđava i Zavodom za zapošljavanje, tako i onih u Bosni i Hercegovini. Sve aktivnosti su date kako biste imali bolji uvid u cjelokupan projekat, a u budžetu će biti date samo aktivnosti koje sprovodi CEMI u saradnji sa nacionalnim partnerima i za čiji se doprinos konkuriše ovim projektom.

**1.1. Sastanci sa lokalnim donosiocima odluka -** CEMI (i OIA) će održati informativne sastanke sa svim zainteresovanim stranama koje učestvuju u projektu.

**1.2. Regionalna konferencija o zapošljavanju mladih -** CEMI i OIA će pozvati sve relevantne donosioce odluka i predstavnike ciljnih opština (od 30 do 35 po zemlji), da učestvuju na konferenciji. Na ovoj konferenciji će se raspravljati o rješavanju problema nezaposlenosti mladih u prekograničnom regionu i o društveno-ekonomskim posljedicama.

**1.3. Osnivanje lokalnih multisektorskih jedinica koje će se baviti pitanjem zapošljavanja mladih -** Plan je da se u svakoj opštini formira posebno ad hoc tijelo – lokalne jedinice za zapošljavanje mladih. Jedinice bi trebale da budu vođene od strane lokalne vlasti.

**1.4 Polugodišnji sastanak predstavnika lokalnih jedinica -** Nakon pola godine od osnivanja lokalnih jedinica biće organizovan zajednički sastanak u Goraždu, na kojem će prisustvovati predstavnici CEMI-a i OIA-e i po jedan predstavnik svake jedinice (radne grupe). Cilj sastanka je razmjena prakse i rezultata rada, međusobna inspiracija za dalji rad, povećanje značaja zajedničke prekogranične/regionalne saradnje.

**2.1. Projektovanje i sprovođenje procjene potreba u svim školama u ciljnim opštinama - A**naliza je fokusirana na neophodne radne zadatke/standarde, kao i vještine, znanja i sposobnosti potrebnih za postizanje uspjeha. CEMI i OIA će pripremiti upitnik, uz stučnu pomoć eksperata iz nacionalnih službi za zapošljavanje iz Crne Gore i Bosne i Hercegovine, koji će uraditi procjenu potreba učenika trećeg razreda u ciljnim opštinama.

**2.2. Analiza sprovedenog istraživanja i selekcija učenika -** Analiza sprovedenog istraživanja će biti urađena od strane projektnih timova CEMI-ja i OIA-e sa profesionalnom pomoći od strane eksperata iz Nacionalne službe zapošljavanja. Analiza će pokazati na kom su nivou interesi i radne vještine i kompetencije ispitanih učenika kao i njihova očekivanja u pogledu daljeg obrazovanja i posla, i pomoći će im u odabiru odgovarajućih intervencija.

a) Grupa A – oni koji će pokušati da nađu posao posle srednje škole (procjena 1.200 učenika)

b) Grupa B – oni koji žele da idu na fakultet (procjena 1.200 učenika)

c) Grupa C – oni koji vide mogućnosti za samozapošljavanje i preduzetništvo (procjena 100 učenika).

**2.3 Grupa A – obuka i savjetovanje za razvoj karijere -** Agenda će obuhvatiti jačanje kapaciteta učenika za ulazak na tržište rada kroz obuku i savjetovanje o tehnikama aktivnog traženja posla, i najbolje je da bude urađena prije završetka srednjoškolskog obrazovanja. Program zapošljavanja i obuka za nezaposlene će sadržati sljedeće elemente: pisanje CV-a, tehnike intervjua, tehnike promovisanja sebe, aktivno traženje posla i osnove biznis plana. Posebna pažnja će biti skoncentrisana na savjetovanje i pokušaje povezivanja sa potencijalnim poslodavcima, agencijama, web portalima i sl.

**2.4. Grupa B – info dan o visokom obrazovanju -** CEMI i OIA će organizovati info dan o visokom obrazovanju u 12 škola ciljnih opština za oko 1.200 učenika. To je jednodnevni događaj sa nekoliko aktivnosti. Tokom info dana o visokom obrazovanju učenici će dobiti informacije o raspoloživim fakultetima u prekograničnom regionu, stipendijama i drugim programima podrške studentima. Biće održano 6 info dana o visokom obrazovanju, po 1 za svaku ciljnu opštinu.

**2.5. Grupa C – Orijentaciona obuka o preduzetništvu -** Mali broj učenika će pokazati interesovanje za samozapošljavanje i preduzetništvo. Procjena je da će među 2500 učenika iz ciljnog regiona biti oko 3-4% njih zainteresovanih za samozapošljavanje i preduzetništvo (oko 100 učenika). U zavisnosti od broja biće organizovana orijentaciona obuka (koja će trajati 3 puta po 3 sata u toku mjeseca) s ekspertima koji će predstaviti učenicima koncept preduzetništva, mogućnosti, postojećih resursa i podrške (startni fondovi, mentorski i biznis inkubatori, programi nacionale agencije za zapošljavanje itd.).

**2.6. Trening za vršnjačke edukatore na Žabljaku -** CEMI i OIA će u Crnoj Gori pripremiti i organizovati zajednički trodnevni trening za trenere koji će uključivati 24 učitelja i 48 učenika (2 nastavnika i 4 učenika po školi) iz Crne Gore i Bosne i Hercegovine. Nastavnici su odabrani od strane škole a učenici kroz procjenu potreba i na osnovu preporuka nastavnika. Trening će trajati 3 dana i sastojaće se iz dva dijela: teoretski i praktični dio. Dodatna praksa u trajanju od 20 dana će biti vođena od strane eksperata i vršnjačkih edukatora kao posmatrača (vidi Aktivnost 2.3.).

**2.7. Vršnjačka edukacija - Radionice o razvoju karijere -** Nakon faze pripreme, vršnjački edukatori zajedno sa nastavnicima će biti sposobni da sprovode jednostavne verzije radionice. Biće organizovano 28 radionica za 700 učenika u 12 škola.

**3.1 Dizajn, štampa i distribucija letaka o zapošljavanju mladih** - CEMI i OIA će pripremiti i dizajnirati informacione brošure o projektu, zapošljavanju mladih, inicijalnom procesu karijere, procesu apliciranja za posao, aplikacionim formama, pisanju CV-a i biografija, motivacionih pisma i tehnikama intervjua i promovisanja sebe. Predviđeno je 40 000 kopija za svaku brošuru.

**3.2. Priprema i objavljivanje članaka i intervjua u štampanim medijima -**CEMI i OIA će uspostaviti saradnju sa lokalnim i nacionalnim štampanim medijima u cilju da se obezbijedi objavljivanje članaka i intervjua u vezi sa projektom i problemom nezaposlenosti mladih. Ova saradnja će doprinijeti vidljivosti problema nezaposlenosti mladih u javnosti i to će povećati nivo informisanosti o mogućnostima zapošljavanja mladih.

**3.3. Organizovanje i prisustvo u TV emisijama o projektu i mogućnostima zapošljavanja mladih -** Nekoliko novinskih članaka i organizacija nekoliko TV emisija planirani su u okviru ovog projekta. Ova sredstva komunikacije će omogućiti lako informisanje stanovništva Crne Gore i Bosne i Hercegovine o prekograničnoj saradnji u okviru projekta i problemu koji pokušavamo da riješimo u regionu.

**3.4. Organizovanje završne konferencije za novinare o projektu -** Završna zajednička konferencija za novinare će poslužiti da se predstave javnosti projekat i rezultati ukupnog rada. Biće održana na kraju projekta. Biće pozvani mediji i svi glavni i sporedni korisnici kao i ostali relevantni akteri kao što su nevladine organizacije i međunarodne organizacije. Ovo je samo jedan od načina da se promoviše donator ovog projekta javnosti Crne Gore i Bosne i Hercegovine.

**2.5. Vremenski okvir aktivnosti**

|  |  |  |  |  |  |  |
| --- | --- | --- | --- | --- | --- | --- |
| **PLAN AKCIJE** | | | | | | |
| **Aktivnost** | **mjesec 1** | **mjesec 2** | **mjesec 3** | **mjesec 4** | **mjesec 5** | **mjesec 6** |
| 1. Sastanci sa lokalnim donosiocima odluka | **X** | **X** |  |  | **X** |  |
| 1. Osnivanje lokalnih multisektoralnih jedinica koje će se baviti pitanjem zapošljavanja mladih | **X** | **X** | **X** |  |  |  |
| 1. Polugodišnji sastanak predstavnika lokalnih jedinica |  |  |  | **X** |  |  |
| 1. Projektovanje i sprovođenje procjene potreba u svim školama u ciljnim opštinama |  | **X** | **X** | **X** | **X** |  |
| 1. Analiza sprovedenog istraživanja i selekcija studenata |  |  |  | **X** | **X** |  |
| 1. Trening za vršnjačke edukatore na Žabljaku |  | **X** | **X** |  |  |  |
| 1. Vršnjačka edukacija - Radionice o razvoju karijere |  |  | **X** | **X** |  |  |
| 1. Dizajn, štampa i distribucija letaka o zapošljavanju mladih |  |  |  | **X** | **X** |  |
| 1. Priprema i objavljivanje članaka i intervjua u štampanim medijima | **X** | **X** | **X** | **X** | **X** | **X** |
| 1. Organizovanje i prisustvo u TV emisijama o projektu i mogućnostima zapošljavanja mladih |  |  |  | **X** | **X** | **X** |
| 1. Organizovanje završne konferencije za novinare o projektu |  |  |  |  |  | **X** |

**2.6. Način praćenja i procjene uspješnosti realizacije**

S obzirom na to da je projekat finansiran od strane EU, njegova implementacija se prati redovno od strane Task Managera dodijeljenog od strane Evropske komisije, koji na osnovu redovne komunikacije i provjeravanja rezultata, donosi ocjene o sprovođenju, projektnom timu i postignutim ciljevima. Monitoring se vrši u odnosu na vremenski okvir postavljen projektom, kroz redovne mjesečne izvještaje, čime se osigurava realizacija svake planirane aktivnosti u prethodno ordređenom roku. Takođe, predstavnici svih partnera na projektu će ujedno imate redovne sastanke kako bi pratili realizaciju i ocjenjivali uspješnost projekta.

Evaluacija će se vršiti u skladu sa standardima i preporukama EU za projekte odobrene iz IPA fondova, a uključuje nekoliko metoda evaluacije, zavisno od date aktivnosti. Materijali za evaluaciju (liste učesnika, brošure, fotografije, evaluacioni listići) će biti dostupni nakon svake održane aktivnosti i dostavljaju se uz finalni izvještaj, a biće dostupni svim zainteresovanim stranama i na našem web sajtu.

**2.7. Održivost**

Stvorena mreža će imati jako veliku ulogu za stvaranje održivog kanala komunikacije među ključnim akterima u ovoj oblasti, kao i za kasnije akcije i zajedničke aktivnosti. Povezivanje ljudi iz obije zemlje može voditi samo održivosti i boljim mogućnostima za razvoj regiona, posebno ukoliko se budući projekti i investicije planiraju zajednički. Predložene nove politike na konferenciji koje bi bile inicirane i moguće implementirane od strane mreže na lokalnom i regionalnom nivou će doprinijeti ostvarivanju sveukupnog cilja projekta i većim mogućnostima za samoodrživost regiona.

Procjena potreba je vrlo važan dio projekta kako statistički tako i logički. Definišući potrebe mladih ljudi, ovaj projekat ima za cilj da obezbijedi adekvatnu podršku u cilju povećanja efikasnosti i jačanju sveukupnih radnih kapaciteta. To bi omogućilo našim ključnim ciljnim grupama da dobiju znanje u oblasti unapređenja i njihovog života i rada, kao i da drugima pomogne na sličan način.

Vršnjačka edukacija bi bila druga aktivnost koja bi se nastavila nakon implementacije projekta. Obzirom da planiramo da uključimo učenike trećeg razreda srednje škole i jednog profesora po školi iz svake opštine, oni bi bili u mogućnosti da razmijene svoja znanja sa svojim vršnjacima čak i nakon projekta. Međutim, pokušaćemo da obezbijedimo sredstva za slične aktivnosti u budućnosti kao i da ih ohrabrimo da rade zajedno i pišu buduće projekte kao jedinstvena mreža.

Javnost treba da zna više o ovim pitanjima i mogućnostima mladih ljudi o svim prilikama koje stoje pred njih. Kako bi obezbijedili održiv nivo informacija, svi aplikanti i partneri bi radili zajedno u okviru kampanje podizanja nivoa javne svijesti u svim opštinama u regionu, u cilju unapređenja mogućih rešenja ovih problema i povećanju znanja i radnih sposobnosti mladih ljudi. Ovo bi bilo sprovedeno kroz planiranu PR i media kampanju štampanjem brošura, organizovanjem radionica i drugim metodama.

Što se tiče finansijske održivosti ovog projekta, neke od aktivnosti planirane u okviru projekta će biti uključene i nastavljene od strane mreže na bazi državnog budžeta, nakon zaokruživanja projekta, ukoliko lokalne vlasti, škole i poslodavci pronađu zajednički jezik i interes da se to nastavi, zašta mi nemamo sumnje da će to i uraditi. Ovo bi uglavnom podrazumijevalo promotivne aktivnosti i specijalizovane treninge, uključujući konkretne mogućnosti i pomoć mladim ljudima. Privatna preduzeća bi takođe igrala i važnu ulogu u obezbjeđivanju stipendija ili u budućem zapošljavanju mladih ljudi u ovom regionu, kao i u pružanju podrške njihovim radnim sposobnostima i povećanju znanja, shodno obostranom interesu. Zatim, saradnja ustanovljena sa ključnim akterima u ove dvije zemlje i opštine, kroz projekat će takođe doprinijeti njegovoj održivosti omogućavajući dijeljenje iskustava i najboljih praksi i stvaranje baze za dugotrajnu saradnju. Ukoliko je potrebno, mogu biti sprovedene dodatne aktivnosti monitoringa koje bi poboljšale efikasnost ovih metoda u zavisnosti od potreba i dostupnih fondova u tom trenutku.

3. **Budžet**

|  |  |  |  |  |  |  |  |
| --- | --- | --- | --- | --- | --- | --- | --- |
| **BUDŽET PROJEKTA**  (budžet popuniti u sledećoj formi, uz navođenje i drugih izvora finansiranja) | | | | | | | |
| **Redni broj** | **Kategorija troškova** | **Jed.**  **mjere** | **Cijena/**  **jed. mjere** | **Broj** | **Ukupno EUR** | **Drugi izvori:** | **Potražuje se od Komisije:** |
| **Troškovi aktivnosti** | | | | | | | |
| 1 | Posjeta Sarajevu | dnevnica | 90 | 8 | 720 | 720 |  |
| 2 | Posjete tima u 4 opštine na sjeveru | dnevnica | 16 | 80 | 1280 | 1280 |  |
| 3 | Regionalna konferencija u sarajevu | dnevnica | 60 | 75 | 4500 | 4500 |  |
| 4 | Trening za vršnjaške edukatore (smještaj) | dnevnica | 90 | 75 | 6750 | 0 | 6750.00 |
| 5 | Trening za edukatore (ostali troškovi) | Zakup sale, treneri, osvježenje, materijali / po danu | 940 | 3 | 2820 | 1431.14 | 1388.86 |
| 6 | Dnevni orjentacioni treninzi o preduzetništvu | Dan | 350 | 4 | 1400 | 1400 |  |
| 7 | Istraživanje u srednjim školama | Istraživanje od 1400 ispitanika | Ispitanici + metodolog+ menadžer | 1 | 4600 | 4600 |  |
| 8 | Iznajmljivanje opreme | Po danu | 400 | 4 | 1600 | 1600 |  |
| 9 | Pres konferencija | Po konferenciji | 110 | 2 | 220 | 220 |  |
| 10 | Dizajn i štampa lifleta | Po lifletu | 0.15 | 10000 | 1500 | 1500 |  |
| 11 | Webhosting | godišnje | 280 | 1 | 280 | 280 |  |
|  | Podzbir I |  |  |  | 25670 | 17531.15 | 8138.85 |
| **Administrativni troškovi** | | | | | | | |
| 1 | Održavanje kancelarije | mjesec | Okvirna suma | 12 | 3550 | 3550 |  |
| 2 | Kertridži/toner | toner | 45.00 | 6 | 270 | 270 |  |
| 3 | Putovanja tima | Po putovanju | 217.20 | 5 | 1086 | 1086 |  |
| 4 | Redovna putovanja tima | Po kilometru | 0.22 | 6130 km | 1348 | 1348 |  |
| 5 | Contingency | okvirno | 2415 | 1 | 2415 | 2415 |  |
|  | Podzbir II |  |  |  | 8669 | 8669 |  |
| **Troškovi honorara** | | | | | | | |
| 1 | Projekt koordinator | mjesec | 450 | 12 | 5400 | 5400 |  |
| 2 | Projekt asistent | mjesec | 350 | 12 | 4200 | 4200 |  |
| 3 | Menadžer kancelarije | mjesec | 300 | 3.6 | 1080 | 1080 |  |
| 4 | Webmaster | mjesec | 300 | 3.6 | 1080 | 1080 |  |
| 5 | Ekspert iz Zavoda | mjesec | 400 | 12 | 4800 | 4800 |  |
| 6 | Konsultanti | Honorar/dan | 140 | 24 | 3360 | 3360 |  |
|  | Podzbir III |  |  |  | 19920 | 19920 |  |
|  | **Ukupni troškovi** |  |  |  | 54,259.00 | 46,120.15 | 8,138.85 |

# III – Detaljnije informacije o podnosiocu plana i programa

Na najviše dvije strane navedite osnovne informacije o vašoj organizaciji, viziju, misiju, ciljeve, realizovane aktivnosti, donatore, partnere i sastav upravnog odbora.

**U prilog prijedlogu plana i programa treba dostaviti:**

1) rješenje o registraciji organizacije;

2) dokaz o predaji finansijskog izvještaja (kopija finansijskog izvještaja za prethodnu

godinu);

3) izvještaj o realizaciji sredstava, dodijeljenih odlukom Komisije za prethodne tri godine, ukoliko je organizacija u tom periodu bila korisnik sredstava po osnovu odluka Komisije (detaljan finansijski izvještaj o utrošenim sredstvima za prethodnu godinu, kao i narativni izvještaj za utrošena sredstva za dvije godine prije toga);

4) izjava organizacije da za traženi iznos nije dobila sredstva od drugog donatora;

5) izjava organizacije da su navedene informacije u prijedlogu plana i programa tačne;

6) štampana i elektronska verzija plana i programa na CD.

1. Za detaljnije obrazloženje plana i programa koji potpadaju pod Kategoriju A vidjeti član 15 i 16 Uredbe o kriterijumima za utvrđivanje korisnika i načinu raspodjele dijela prihoda od igara na sreću [↑](#footnote-ref-2)